Хитой мусулмонларга: "Ҳалол деган ёзувни ўчиринг, ҳилол ва юлдузни ҳам"\nДунё ва мусулмонлар: Ҳалол деган ёзувни ўчиринг, ҳилол ва юлдузни ҳам – хитойлик мулозимлар энди ана шундай талаб билан чиқишибди. Конституциясида диний эътиқод эркинлиги таъминланган Хитойда 20 миллион мусулмон яшайди.\nБу ҳақда яқинда Британиянинг нуфузли “Рейтер“ ахборот агентлиги хабар берган.\nАгентлик Хитой пойтахти Пекиндаги ҳалол дўкон ва ресторанлардаги аҳволни имкон қадар ўрганишга муваффақ бўлган.\nЎз тадқиқотлари натижасида уларнинг ўндан ортиқроғи худди шу каби буйруқ олганликларини аниқлаган. Масъуллар бунинг “ёт маданият эканини айтиб, кўпроқ Хитойникини қўллаш керакли“гини буюришган.\nРасмий Пекин 2016 йилдан бошлаб худди шу каби сиёсатга ўтган.\nБундан аввал эътиборини бутун Хитой бўйлаб масжидларнинг гумбазларига қаратган. Гумбазларнинг буддавийча пагодалар билан алмаштирилишини хоҳлаган.\n“Рейтер“нинг ёзишича, Хитой бу сиёсатини мусулмонлар қатори маҳаллий насронийларга қарши ҳам юрита бошлаган.\nШинжон Уйғур мухтор бўлгасидаги 2009 йилги зўравонликлар боис, мусулмонларнинг аҳволи кўпроқ диққатни тортган. Ўша йили маҳаллий уйғурлар ва хан хитойликлар орасида қонли низолар кузатилган. Уларда ўнлаб одамлар қурбон бўлишган.\nРасмий Пекин яқинда мусулмонларга мўлжалланган дунёнинг энг йирик жамлоқлар тармоғи билан ҳам халқаро миқёсда эътиборни тортган.\nҚатор Ғарб давлатлари ва халқаро инсон ҳақларини сақлаш ташкилотларининг танқидлари остида қолиб кетган. Уларда бир миллионга яқин мусулмоннинг сақланиши ёки “қайта тарбиядан ўтказилаётгани“ ишонилади.\nАраб ёзуви ва исломий рамзларга қарши кампания ана шу сиёсатнинг янги бир босқичи сифатида кўрилмоқда.\nРасмий Пекин иддаосича, бу - мамлакатда диний экстремизмни жиловлаш учун муҳим.\nПекин ва мусулмонлар\nТаом тарқатувчи “Meituan Dianping” гуруҳи рақамларига таянилса, Хитой пойтахтида камида 1000 та ҳалол дўкон ва ресторан бор.\n“Рейтер“нинг ёзишича, арабча ёзув ва исломий рамзлардан воз кечиш буйруғи уларнинг барчасига берилганми-йўқми, бу саволга аниқлик кирита олишмаган.\nАммо қатор йирик дўконлардаги араб тилида битилган ҳалол ёзувининг хитойча муқобили - “qing zhen”га ўзгартирилганига гувоҳ бўлишган.\nБошқаларида эса, уларнинг шунчаки ёпишқоқ тасма ёки наклейкалар билан ёпиб ташланганини кўришган.\nХитойнинг Миллий озчиликлар ва диний масалалар бўйича қўмитаси бу хусусда шарҳ беришдан бош тортган. Фақат ҳалол дўкон ва ресторанлар билан боғлиқ буйруқнинг давлатнинг фармойиши эканини айтган.\nЭтник масалалар бўйича миллий комиссия мулозими эса, Хитой конституцияси барча миллий озчиликлар гуруҳларини ҳимоя қилишини айтган.\nАммо қўмитанинг давлат фармойишига оид сўзларига тўхталишни истамаган. “Жорий пайтда ҳалол тизим билан боғлиқ тартиб-қоидалар маҳаллий миқёсда бошқарилиши“ни айтган.\nБу масала юзасидан қолган барча саволлар Пекиндаги қўмитага қаратилиши кераклигини билдирган.\n“Рейтер“ суҳбатлашган аксарият дўкондорлар ёзувларни алмаштирсак, алмаштирибмиз-да, деб жавоб беришган.\nАйримлари бу каби ишлар ўз харидорларини гангитишини айтишган.\nКиритилди: 15:22 09.09.2019. Ўқилди: 3186 марта. Фикрлар сони: 0 та.


Ўзбекистонда коронавирусга қарши «Спутник V» вакцинасини қўллашга рухсат берилди - Daryo\n13:30, 17.02.2021 25818\nРоссиянинг Гамалея илмий-тадқиқот маркази томонидан ишлаб чиқилган «Спутник V» вакцинаси учинчи босқич клиник синовлари натижалари асосида Ўзбекистонда сертификатлаштирилган ҳолда оммавий қўллаш жараёнига рухсат этилди. ЎзАнинг хабар беришича, бу ҳақда Махсус комиссия йиғилишида маълум қилинди.\n«Бугунги кунда ушбу вакцинадан 1 миллион доза харид қилиш юзасидан амалий чоралар кўрилмоқда», — дейилади хабарда.\nЭслатиб ўтамиз, Россия вакцинасини сертификатлаштириш жараёни 11 февраль куни Россия вакцинасини ишлаб чиқувчиларидан зарур материаллар, хусусан, вакцинанинг клиник синовларининг учинчи босқичи натижалари олинганидан сўнг бошланган эди.\nЎзбекистонда коронавирусга қарши эмлаш март ойининг биринчи ярмида бошланиши маълум қилинган. Нурмат Отабеков Ўзбекистонда дастлабки босқичда 50 мингга яқин киши COVID-19’га қарши эмланишини айтганди. Бунда биринчи навбатда коронавирус юқиш хавфи даражаси юқори бўлган шахслар эмланади ва у фақатгина ихтиёрийлик тамойили асосида амалга оширилади. Ўзбекистонда коронавирусга қарши курашиш тадбирлари ва вакцина учун 3 триллион сўм ажратиш режалаштирилган.\nҚорақалпоғистон Республикаси, вилоятлар ва Тошкент шаҳридаги даволаш профилактика муассасалари қошида 3138 та эмлаш хоналари ва 820 та мобил бригадалар ташкил этилган, улар барча эмлаш ишларини жадвал бўйича ва босқичма-босқич амалга оширади.\nСанитария-эпидемиологик осойишталик ва жамоат саломатлиги хизмати раҳбарининг ўринбосари Ботир Қурбонов 2021 йилнинг 8 январида Ўзбекистон аҳолисининг 20 фоизига етарли миқдорда биринчи буюртма берилганини айтганди. ЖССТ қўллашга рухсат берган Pfizer ҳамда BioNTech корхоналари томонидан ишлаб чиқилган вакцинани Ўзбекистонда ҳам эмлаш жараёнига жалб қилиш учун 100 минг дозага расман буюртма берилган.\nБотиржон Қурбонов ҳозирда Тошкентдаги Вирусология илмий-текшириш институти клиникасида Pfizer-BioNTech вакцинасини 70 даража совуқда сақлаш имконини берадиган музлатгичлар ҳозирлаб қўйилганини билдирган.\nЎзбекистонда айни пайтда Хитойнинг Anhui Zhifei Loncom Biofarmaceutical компанияси томонидан яратилган ZF 2001 рекомбинант вакцинасининг синовлари давом этмоқда. Ушбу вакцина синовида иштирок этадиганлар сони қарийб икки баравар оширилди.\nУшбу клиник синовлар натижалари муваффақиятли якунланса, Инновация вазирлиги Ўзбекистонда аҳолини эмлашда мазкур вакцинадан фойдаланишни ҳамда бунинг учун Махсус комиссия томонидан вакцинадан фавқулодда фойдаланиш учун рухсат (EUA) берилишини таклиф қилган.\n14:16, 21.05.2022 82434\n18:57 Бугун 207


Қозоғистонда ичида ўзбекистонликлар бўлган автобус ЙТҲга учради\nЖаҳон 13:49 / 28.12.2021 16893\nҚозоғистоннинг Олмаота вилоятида ўзбекистонликлар билан тўла автобус Mercedes-Benz E-Class русумли автомашина билан тўқнашиб, енгил машина устига ағдарилган. Zakon.kz хабарига кўра, ҳодиса Олмаота-Бишкек автомобил йўлининг 105 километрида содир бўлган. Ҳодиса оқибатида уч киши ҳалок бўлган ва яна уч киши жароҳат олган ҳолда шифохонага ётқизилган.\nБахтсиз ҳодисага йўллар муз билан қоплангани сабаб сифатида кўрсатилган. Mercedes шарқий йўналишда Олмаота томонга, автобус эса ғарбий йўналиш бўйлаб ҳаракатланаётган бўлган.\nMercedes-Benz ҳайдовчиси руль бошқарувини йўқотиб, қарама-қарши томондаги йўлга чиқиб кетиши оқибатида автобус билан тўқнашган. Оқибатда автомобил йўл четига чиқиб кетган, автобус эса унинг устига йиқилган.\nГувоҳларнинг сўзларига кўра, автобус Ўзбекистон фуқаролари билан тўла бўлган, Mercedes’да эса олти киши бўлган.\nВафот этганларнинг барчаси Mercedes йўловчилари бўлган. Жароҳатланган тўрт кишидан икки нафари ҳайдовчилар. Автобус ҳайдовчиси жиддий жабрланмаган ва тиббий ёрдам кўрсатилгач, уйига кетган. Mercedes ҳайдовчиси ўзига келган, қолган икки нафар йўловчи оғир аҳволда қолмоқда.\nАвтобус йўловчиларига жиддий шикаст етмаган ва улар бошқа транспорт воситаси етиб келгунга қадар, ҳаво жуда совуқ бўлгани сабаб гулхан ёқиб ташқарида исинишган.\nВоқеа Олмаота вилояти терговчилари томонидан ўрганилмоқда, экспертиза ўтказилиши белгиланган.\n«Енгил автомобилда олти киши бўлган: улардан уч нафари воқеа жойида вафот этган, яна уч нафари турли тан жароҳатлари билан касалхонага ётқизилган. ЙТҲда автобус йўловчилари жабрланмаган», дейилган Олмаота вилояти ЙТҲ матбуот хизмати хабарида.


Тамага ружу қўйган божхоначи жазоланади - zarnews.uz\nСамарқанд вилояти божхона бошқармасида коррупцияга қарши курашишга бағишланган тадбир ўтказилди.\nҚайд этилдики, жорий йилнинг 10 ойи давомида вилоят божхона бошқармаси шахсий таркибидаги 37 нафар ходимга нисбатан интизомий жазо чоралари қўлланилган. Бир нафар ходим салбий ҳолат бўйича божхона органларидан бўшатилган.\nШунингдек, бошқарма аппарати ва божхона постларида коррупцияга қарши курашиш бўйича 46 маротаба йиғилиш ўтказилиб, ходимлар билан 36 маротаба индувидуал профилактик суҳбатлар олиб борилган.\nШу билан бирга, “Жартепа” чегара ҳамда “Самарқанд аэропорти” божхона пости орқали ҳаракатланаётган фуқаролар ўртасида “Коррупцияга қарши курашиш тўғрисида”ги Қонуннинг 30-моддасига асосан ижтимоий сўровномалар ўтказилган.\nФуқаролардан ходимларнинг ноқонуний хатти-ҳаракатлари юзасидан 12 та ариза ва шикоятлар келиб тушган. Шундан, 4 та шикоят юзасидан хизмат текширувлари ўтказилиб, тўпланган ҳужжатларга кўра, мурожаатларда кўрсатилган ходимларнинг ноқонуний хатти-ҳаракатлари ўз тасдиғини топмаган.\nБошқарма навбатчилик қисмида (66) 233-63-00 рақамли “Ишонч телефони” мунтазам равишда ишлаши таъминланган.\nХодимларнинг моддий манфаатдорлиги коррупцияга қарши курашишнинг муҳим воситаси эканлиги ҳисобга олиниб, божхона ходимларининг ойлик маоши ҳам ўтган йили ноябрь ойида бир неча фоизга оширилди. Бундай ғамхўрлик шароитида пора олишга уринган божхоначи албатта, жазоланиши зарур.


Бир пайтлар радио ихтироси бутун инсоният тараққиётини анча ривожлантирди. Юзлаб километр узоқликдаги одамлар билан алоқада бўлиш қобилияти армиядан тортиб то саноатгача бўлган цивилизациянинг барча соҳаларига энг фойдали таъсир кўрсатди. Англаганингиздек, ушбу мақоламиз радио ҳақидаги бир қанча қизиқарли фактларга бағишланади.\nРоссияда 7-май куни нишонланадиган унутилмас радио куни мавжуд.\nСўров натижаларига кўра, Россиядаги барча радио ҳаваскорларнинг деярли тўртдан уч қисми радиоларни фақат машинада тинглашади.\n1917 йилда Россияни ларзага келтирган Октябр инқилоби биринчи сиёсий воқеа бўлиб, у ҳақида маълумот радиоалоқа орқали узатилди.\nИнтернетдаги биринчи радиостанция (Интернет Талк Радио) ўз фаолиятини 1993 йилда бошлаган.\nДунёда Бирд Сонг Радио каби қизиқарли радиостантсия мавжуд. Унда фақат таниқли инглиз орнитологи томонидан лентада ёзилган қушлар куйларининг ёзувлари бор.\nМашҳур бошловчи Левитаннинг кўп авлодлар учун радио эшиттиришлари Буюк Ватан уруши овозига айланди. Дастлаб улар ёзилмаганлиги сабабли, кейинроқ, уруш тугаганидан 5 йил ўтгач, улар тарихий қадриятлари туфайли янгитдан ёзиб олинган.\n"Хакер" сўзи ва концепциянинг ўзи радио туфайли пайдо бўлди. Биринчи хакерлар маҳфий радиостанцияларда паролларни танлаб, бузиб ташлаган одамлар эди.\n1930 йилда,18 апрелда, у пайтгача мавжуд бўлган "Би-би-си" радиосида кун бўйи мусиқа янграб, радио тингловчиларини саросимага солиб қўйди. Кейинчалик, радиостанция маъмурияти ўша куни шунчаки қизиқарли янгиликлар йўқлигини тушунтирди.\nРадио узатгич ихтирочиси таниқли сербиялик олим Никола Тесла.\nБугунги кунга қадар дунёдаги энг машҳур радио-ўйин 1938 йилда АҚШда Ҳ. Уеллснинг "Дунёлар уруши" асари эди. Унда марсликларнинг ҳужуми ҳақида хабар берган. Кўп одамлар ҳужумга ишонишди, ваҳима бошланди ва ҳақиқат ошкор бўлгач, полиция шоу ташкилотчиларини ғазабланган оломоннинг қирғинидан аранг қутқарди.\nПарижнинг рамзи бўлган Эйфел минораси ўрнатилгандан йигирма йил ўтиб демонтаж қилиниши режалаштирилган эди, чунки у ўша пайтда Франция пойтахтида бўлиб ўтган Бутунжаҳон кўргазмаси учун барпо этилган эди. Бироқ, радио уни қутқариб қолди - маълум бўлишича, минора антенналарни жойлаштириш учун жуда қулай эди.\nДунёдаги биринчи радиограммани 1896 йилда Александр Поповга яъни радиони ихтиро қилган одамга юборишган. У фақат иккита сўздан иборат эди - "Гейнрих Хертз".\n2009 йилда биринчи марта баъзи бактериялар радио тўлқинларининг манбалари бўлиши мумкинлиги тахмин қилинган эди. Кейинчалик олиб борилган тадқиқотлар ва тажрибалар бу тахмин айни ҳақиқат эканлигини тасдиқлади.


Брюссель аэропорти ва метросида портлашлар, қурбонлар сони ортмоқда | ДУНЁ ЎЗБЕКЛАРИ | Mobile Version\nБрюссель аэропорти ва метросида портлашлар, қурбонлар сони ортмоқда\n03/22/2016 Ismat Khushev Воқеа ва ҳодисалар\n22 март куни Брюсселнинг “Завентем” халқаро аэропорти ва шаҳар марказидаги “Маэлбек” метро бекатида содир бўлган портлашлар оқибатида 20дан ортиқ одам нобуд бўлган, 35 киши тан жароҳати олган. Портлашлар ортидан Брюссель метроси ёпилди. Белгияда террорчилик хавфи даражаси энг юқори даражага кўтарилди. Франция ва Белгия чегараси вақтинча ёпилди. Брюсселдаги барча мактабларда ўқиш тўхтатилди.\nҲозир “Завентем” аэропортида барча парвозлар бекор қилинган, одамлар аэропортдан ҳам, унга яқин бўлган “Шератон” меҳмонхонасидан ҳам эвакуация қилинган.\nОдамлар аэропортдан ҳам, унга яқин бўлган “Шератон” меҳмонхонасидан ҳам эвакуация қилинган.\nАэропортдан сўнгги парвоз эрталабки соат 7:55 да Мадрид йўналиши бўйлаб амалга оширилган. “Завентем”га йўналган барча учоқлар ҳозирда ҳудуддаги бошқа аэродромларга йўлланган.\nГувоҳларга кўра, аэропортда иккита кучли портлаш содир бўлган.\nПортлашларнинг бири учиш йўлида, иккинчиси эса кассалар яқинидаги йўловчилар зали ичида рўй берган.\nБелгия матбуоти портлашни ҳудкуш кимса содир этгани ҳақда хабар қилмоқда.\nБелгия прокурори Фредер Ван Леу Брюсселдаги портлашлар террорчилик амали бўлганини расман тасдиқлади.\ni24NEWS агентлигининг мухбири Анна Ааронҳайм ўз Twitter саҳифасида воқеа жойидан олинган видеони эълон қилди.\nАйни куни Брюссел марказидаги Европа Иттифоқи идораларига яқин Маалбек метросида ҳам портлаш рўй берди.\nҚутқарувчилар “Маэлбек” метроси ёнида яраланганларга ёрдам кўрсатмоқда.\nЕвропа Комиссияси қароргоҳидан юз метр наридаги “Маэлбек” метросидаги портлаш сабаблари маълум эмас.\nФранс Пресс агентлиги Брюссель аэропорти ва метросидаги портлашларда камида 21 одам ҳалок бўлгани ҳақида хабар бермоқда.\nАгентлик хабарига кўра, 11 одам аэропортда, 10 одам “Маэлбек” метросидаги портлаш оқибатида ҳалок бўлган.\n“Маэлбек” метро бекати Еврокомиссия идорасидан юз метр нарида жойлашган.\nПортлашлар ортидан Брюссель метроси ёпилди.А втобус ва трамвай қатновлари ҳам тўхтатилди. Белгияда террорчилик хавфи даражаси энг юқори – тўртинчи даражага кўтарилди.\nФранция ва Белгия чегарасида назорат кучайтирилди. Брюсселдаги барча мактабларда ўқишлар тўхтаган.\nЕвропа Комиссияси ўз ходимларига иш жойи ёки уйидан чиқмасликни тайинлаган.\nЎтган йил кузида Парижда амалга оширилган террор хуружидан кейин Бельгияда террор таҳдидининг учинчи даражаси эълон қилинган эди.\nЎтган жума белгиялик ва франциялик полициячилар Париждаги терактлар тергови доирасида Брюсселда ўтказилган аксилтеррор рейди чоғида Франция пойтахтидаги тадҳиш ҳужумларни уюштирганлик ва амалга оширганликда гумонланганлардан бири – Салоҳ Абдулсаломни қўлга олгандилар.\nИсмат Хушев: Келин муборак бўлсин, Индира опа, Санжар ака!\nБритания собиқ бош вазири Маргарет Тэтчер вафот этган\nАжойиб инсон Бахтиёр Ҳамроевни хотирлаб…\n03/23/2016 at 14:56-\nБир неча кун олдин Париж портлатишларини уюштиришда актив иштирок этган Салаҳ Абдеслам Бельгияда ҳибсга олиниши ортидан, уч олиш учун уни шерикллари Брюсселнинг Завентем аэропорти ва метросида портлаш уюштирди. Белъгия хафсизлик хизмати қупол хатога йўл қўйди Салаҳ Абдесламни ҳибисга олмасдан арқонни узоқ ташлам уни барча шериклари билан биргаликда бир вақтда қамаш керак эди.


Тайванга кучли тайфун ёпирилди\n10:40 / 30.07.2017\nТайванга Nesat номли кучли тайфун кириб келди. Reuters агентлиги маҳаллий ҳукуматга асосланиб хабар беришича, бу табиий офат оқибатида жабланганлар сони 83 киши. Агентлик маълумотига кўра, яна 40 киши оролнинг жанубий қисмида сув тошқинлари туфайли дунёдан узилиб қолган.\nТайвань пойтахти Тайбэй шаҳрида ноқулай об-ҳаво шароити туфайли давлат муассасалари ёпилган, юзлаб уйлар электр таъминотидан узилган. Шунингдек, метро иш графиги ўзгарган, Eva Airways 42 рейсни бекор қилган, бу эса 10 мингдан ортиқ йўловчига таъсир қилган.\nМетеорологларнинг сўзларига кўра, тайфун оролда икки кун сақланиб туради. Тайфун вақтида шамол тезлиги соатига 119 километрни ташкил қилмоқда.\nТайвань тайфун Nesat\nТайвандаги зилзила оқибатлари ҳақида сўнгги маълумот берилди\nТайвандаги кучли зилзила оқибатида ҳалок бўлганлар ва жабрланганлар сонига аниқлик киритилди\nТайванда юз берган кучли зилзила оқибатида 200 дан кўпроқ одам жабр кўрди


ҲЕШ БИР МҮРӘЖАТ ИТИБАРДАН ШЕТТЕ ҚАЛМАЙДЫ — Жаңалықлар — Қарақалпақстан Республикасы Жоқарғы Кеңеси\nБас бет Жаңалықлар 07.04.2018\nҲЕШ БИР МҮРӘЖАТ ИТИБАРДАН ШЕТТЕ ҚАЛМАЙДЫ\nОнда Қарақалпақстан Республикасы Жоқарғы Кеңеси Баслығының орынбасары А.Ҳамраев, Қарақалпақстан Республикасы Министрлер Кеңеси Баслығының орынбасарлары, министрликлер ҳәм ведомстволардың басшылары, қала ҳәкими ҳәм басқа да тараў ўәкиллери, пуқаралар жыйынларының хызметкерлери ҳәм белсендилериниң қатнасында 20 дан аслам пуқараның мүрәжатлары жақыннан үйренип шығылды.\nРеспубликамыз басшысы тийкарынан турақ жай мәселеси, коммуналлық хызмет, бәнтлик, денсаўлықты сақлаў мәселесинде машқалалар орын алған бул мүрәжатларды нызамлы жол менен шешип бериў бойынша тараў ўәкиллерине айқын тапсырмалар берди.\n— Балам Арысланбектиң бүйреги аўырып бираз ўақыттан берли емленип келмекте. Лекин, шыпакерлердиң көрсетпесине бола ҳәзирги ўақытта көп кешиктирместен операция ислеў шәрт екен. Оған менде материаллық жағдайымның төменлиги себепли жәрдем сорап мүрәжат еткен едим. Мине, бүгин мүрәжатым көрип шығылып, маған қәўендерлик есабынан l0 миллион сум жәрдем берилетуғын болды. Мүрәжатымды тыңлап, жәрдем берип атырған ҳүкиметимиздиң басшыларына шексиз миннетдарман,-дейди мүрәжат етиўши Гүлшад Қудиярова.\nӘлбетте, бундай илажлардың шөлкемлестирилиўи халықтың ҳүкиметимизге болған исенимин және де арттырады деп ойлаймыз.


Бош саҳифа / Мақолалар / Оила /\nАёл фарзанди дунёга келиши учун амалиёт хонасига кириб кетди. Бола туғилди. Она ҳаётдан кўз юмди. Аёлидан айрилиб, фарзанди онасиз қолганидан ота, қаттиқ хафа бўлди. Чақалоқни ўзи парваришлай олмаслигини билиб холасига берди. Ўзи етти ойдан кейин уйланди.\nЯнги аёлидан кетма-кет иккита: ўғил-қиз фарзандлар кўрди. Орадан уч йил ўтиб холасига берган ўғлини бирга яшаш учун олиб келди. Ўгай она ўз болаларига яхши қарарди. Етим болачага аҳамият бермас, раҳм қилмас, қўрс, жеркиб, туртиб гапирар, овқат берса ўзига алоҳида берар, дастурхонда бирга ўтиришга қўймасди.\n- Шу ерда ўтириб, е! Қимирлама! Ҳамма кетгунча овозингни ҳам чиқарма! Асабимга тегма! Меҳмонларим ёнида мени шарманда қилма! - деди.\n- Ҳаммаси ухлаб ётишибди, - деди. Аёл уни балконга чиқариб юборганини унутди. Таомланиб бўлган ота ухлади. Тушида биринчи аёлини кўрди. У:\n- Ўғлингиздан хабар олинг! - деди. Уйғониб кетиб аёлидан сўради. Аёл:\n- Айтдим - ку сизга, ухлаб ётибди, - деди.\n- Ўғлингиздан хабар олинг! - деди. Чўчиб уйғонди. Аёлидан яна сўради. Аёлнинг жаҳли чиқиб:\n- Уфф, бунча, воҳима қилмасангиз?! Айтдим - ку, ухлаяпти. Жа эркалатиб юборгансиз - да, шу ўғлингизни! - деди.\n- Бўлди. Ўғлим, жигарбандим менинг ёнимга келди, - деди. Сапчиб уйғониб ўғлининг хонасига кирди! У йўқ эди. Бошқа хоналарга қараб чиқди. У ҳеч қаерда йўқ эди. Балкон эшигини очиб қаради. Не кўз билан кўрсинки, ўғилчаси ғужанак бўлиб ётар, исиниш учун бошини тиззалари орасига олганча, қотиб қолган, жони узилганди. У совуққа бардош бера олмаганди. Ёнида ликопчада озгинаси ейилган гуруч турарди. У энди жабр кўрмайдиган, йиғламайдиган, золимлар йўқ диёрга кетганди.\n«Фақатгина одамларга зулм қиладиган ва ер юзида ноҳақ тажовузкорлик қиладиганларни (айблашга) йўл бордир. Ана ўшаларга аламли азоб бордир». (Шуро сураси 42 оят).\nРасулуллоҳ соллаллоҳу алайҳи васаллам: «Ким одамларга раҳм қилмаса, Аллоҳ унга раҳм қилмайди», дедилар». (Муттафақун алайҳ).\nМусулмон ота-она ва болалар бир-бирларига раҳм-шафқат кўрсатиш орқали Аллоҳ таолонинг раҳматига сазовор бўладилар.\nХоҳ ўзингиз, хоҳ бировнинг фарзанди бўлсин, улар ҳақида Аллоҳдан қўрқинг!\nЖаҳонирхон Аброров - ЎМИ Самарқанд вилоят вакиллиги матбуот котиби, Ургут тумани “Бойбул” жоме масжиди имом-хатиби (манбалар асосида).\nКиритилган вақти: 26/02/2020 09:33; Кўрилганлиги: 252\nМатериал манзили: http://sammuslim.uz/articles/family/shavqatsizlik-qurboni\nЧоп этилган вақт: 04/06/2020 18:58


Бухоро вилояти. Бажарилмаган хизматлар учун ҳақ олинмайди – istemol.uz\nБухоро вилояти. Бажарилмаган хизматлар учун ҳақ олинмайди\nКогон шаҳар, Гулобод кўчаси, 25 уйда яшовчи фуқаро Ориф Нарзиев шаҳар истеъмолчилар ҳуқуқларини ҳимоя қилиш жамиятига ўзининг истеъмолчи сифатидаги ҳуқуқларини ҳимоя қилишда амалий ёрдам сўраб мурожаат қилди.\nМурожаатда қайд этилишича, О.Нарзиев 2017 йил май ойида ўғлининг никоҳ тўйи маросимини видеотасвирга тушириб маросим диски ва фотоальбомини тайёрлаб бериши учун Хуршид Бобожоновга 1 200 000 сўм миқдоридаги тўловни амалга оширади. Аммо, келишилган муддатда маросим диски ва фотоальбоми тўлиқлигича видеотасвирчи томонидан тайёрлаб берилмайди. Шундан сўнг, жамият ходимларининг кўмаги билан бажарилмаган хизматлар учун тўланган 350000 сўм миқдоридаги маблағ Х.Бобожонов томонидан истеъмолчига қайтарилди.\nPrevious Post:Фарғона вилояти. Нореал қарздорлик бартараф этилди\nNext Post:Тошкент шаҳар. 2 500 000 сўм истеъмолчи фойдасига қайта ҳисоб-китоб қилинди


ЎзА - Спортда иқтидорли талабанинг кейинги фаолияти билан ким шуғулланади?\nСпортда иқтидорли талабанинг кейинги фаолияти билан ким шуғулланади?\nПрезидентимиз раислигида жорий йил 4 сентябрь куни жисмоний тарбия ва спортни ривожлантириш, халқаро мусобақаларга тайёргарликни кучайтириш масалаларига бағишланган видеоселектор йиғилиши соҳани ривожлантиришга барчамиз бирдек масъул эканимизни чуқур англаб олишимизда муҳим омил бўлди. Бу жараёнда барча даражадаги раҳбарлар, мутахассислар, таълим тизими ходимлари амалга ошириши лозим бўлган муҳим вазифалар белгилаб берилди.\nЙиғилишда олий таълим муассасаларидаги ҳозирги аҳвол ҳам лўнда таҳлил қилиниб, камчиликларимиз рўй-рост кўрсатилди.\nСўнгги йилларда барча соҳалар қатори жисмоний тарбия ва спортни ривожлантиришга қаратилаётган эътибордан ҳар қанча қувонсак арзийди. Масалан, ўтган йили таълим муассасамизга 250 миллион сўмлик спорт жиҳозлари ва формалар харид қилинди. Университет стадионини реконструкция қилиш учун 1 миллиард 400 миллион сўм маблағ ажратилиб, уни тубдан янгилаш бошланди. Албатта, бу борадаги ишлар талаба-ёшларни спортга кенг жалб этиш, жисмоний тарбия ва спортнинг оммавийлигини таьминлаш сифати ҳамда самарадорлигини оширишга қаратилгани билан аҳамиятлидир.\nОлий ўқув даргоҳимизда талаба-ёшларнинг мунтазам спорт билан шуғулланиши учун барча замонавий шароит мавжуд. Қишки ва ёзги спорт иншоотларига эгамиз. Жисмоний маданият факультетимизда малакали кадрлар тайёрлаш учун ҳам етарли қулайлик яратилган. Бу йўналишда таьлим-тарбия олаётган ўғил-қизларимизнинг соҳага қизиқиши юқорилиги, спортнинг у ёки бу тури билан шуғулланишга иштиёқи баландлиги эътиборга сазовордир. Шунингдек, бошқа факультетларимизда ҳам спортсевар ёшлар кўп. Спортнинг миллий кураш, дзюдо, енгил атлетика, футбол каби турларида эришилаётган ютуқлар бунга яққол далилдир.\nДавлатимиз раҳбарининг видеоселектор йиғилишида спортчиларимизни халқаро мусобақаларга тайёрлаш бўйича айтган фикрлари айни ҳақиқат бўлди. Кўплаб иқтидорли ёшларимизда талабалик йиллари спортга катта иштиёқ бўлади. Нуфузли мусобақаларда иштирок этиб, мамлакатимиз шарафини ҳимоя қилишга интилади. Бироқ ўқишни тугатгач, мураббий ёки ўқитувчи бўлиб ишга жойлашади ёки ойлик маоши кўпроқ бошқа бирор ишнинг этагидан тутиб кетади. Катта спорт беллашувларида қатнашмай қўяди. Бунинг сабаблари нимада? Улар оилавий ташвишларга ўралашиб қоляптими ёки мусобақаларга боришга маблағ тополмаяптими? Ё доимий шуғулланиш учун жойларда зўр мураббийлар етишмаяптими? Ёхуд бошқа сабаблари борми? Шу пайтгача биз ана шу муаммони ўрганишни хаёлимизга келтирмаган эканмиз. Профессор-ўқитувчиларимиз уларнинг кейинги ҳаёти билан қизиқмай қўйган экан. Энди ушбу масалага жиддий эътибор қаратишни режалаштириб олдик.\nКези келганда яна бир нарсани айтиш лозимки, вилоятда азалдан кураш яхши ривожланган. Бу юрт кураги ерга тегмаган полвонлари билан дунёга машҳур бўлган. Ҳозир ҳам спортнинг кураш ва дзюдо турларига қизиқиши баланд ёшларимиз кўп. Эндиликда уларни саралаб, топиб, тарбиялаб, катта спортга йўналтириш ҳам бизнинг асосий вазифаларимиздан бири бўлади. Шу мақсадда талаба-ёшларимиз ва жамоамиз ўртасида турли спорт беллашувлари ташкил этишга эътиборни янада кучайтирамиз. Хусусан, 2018-2019 ўқув йилида университет профессор-ўқитувчилари ва ишчи ходимлари ўртасида спортнинг 5 тури бўйича 20 га яқин мусобақа уюштирилиб, талабалар учун 80 дан ортиқ спорт мусобақаси ўтказилган бўлса, бу ўқув йилидан бошлаб, беллашувлар сонини янада кўпайтирамиз.\nТермиз давлат университети ректори,


Икер Касильяс ёзда «Реал» билан келажагини муҳокама қилади » Ўзбекистон янгиликлари – Zamin.uz\n25-02-2015 | 16:59\nZAMIN.UZ / Спорт / 25 Феврал 2015 года685\nМадриднинг «Реал» клуби дарвозабони ва сардори ёзда келажаги борасида раҳбарият билан музокара ўтказади.33 ёшли дарвозабон 2017 йилга қадар давом этадиган шартномаси охирига қадар ўйнашни мақсад қилгани айтилган эди. Аммо Касильяс жорий мавсум охиридаёқ жамоадан кетиши мумкин. Хабар қилинишича, "Сантяго Бернабеу"даги мухлислар Икерга нисбатан ҳуштаквозлик қилгач, дарвозабон кетишга қарорқ илган.Агарда Икер ёзда «Реал»дан кетишга қарор қилса, фаолиятини давом эттириш учун АҚШ чемпионатини танлаши мумкин. Дарвозабон бироз вақт муқаддам Европанинг бошқа жамоасида ўйнашни истамаслигини айтган эди. Касильяс «Реал»га қарши майдонга тушишни мутлақо истамайди.Манба: www.uff.uz\nЎқишни тавсия қиламиз Алвес ўзига жамоа топди


Путин америкалик журналистга татамида жанг қилишни таклиф қилди – видео\n04:00 19 Сентябр 2020\n12:35 07.06.2019 Ҳавола олиш\nРоссия президенти Владимир Путиннинг халқаро ахборот агентликлари раҳбарлари билан бўлган учрашувда қизиқарли суҳбат бўлди.\nТОШКЕНТ, 7 июн – Sputnik. Россия президенти Владимир Путиннинг халқаро ахборот агентликлари раҳбарлари билан бўлган учрашувда қизиқарли суҳбат бўлиб ўтди. Бу ҳақда Р-Спорт хабар қилди.\nBloomberg агентлигининг халқаро сиёсат бўйича ижрочи муҳаррири Розалинд Мэтисон давлат раҳбарига савол берди ва Путин билан "рингга чиқишга журъат эта олмаган" бўлишини таъкидлади. Саволдан сўнг учрашув модератори журналист тай бокси (муай-тай)га қизиқишини маълум қилди.\n“Биринчидан, мен ўзим сиз билан рингга чиқмаган бўлишимни айтмоқчиман. Сиз аёл киши бўлганингиз учун эмас, балки ҳар бир киши ўз иши билан шуғулланиши лозим. Мен ҳеч қачон бокс билан шуғулланган эмасман. Татамига бўлса – марҳамат, сиз билан жанг қилишга тайёрман. Бироқ бу ерда рақобат устунлигига эга бўламан, сизни ишонтириб айтишим мумкин”, - дея ҳазил қилди Путин.\nУшбу суҳбат қуйидаги видеода 14:30 дақиқадан 16:35 дақиқагача бўлган вақт оралиғида ўз аксини топган.\nҚайд этиш жоизки, Владимир Путин ёшлигидан спортнинг дзюдо ва самбо турлари билан шуғулланади. 1973 йилда самбо, икки йил ўтиб эса дзюдо бўйича бўйича спорт устаси бўлди. 1998 йилда Россиянинг самбо бўйича хизмат кўрсатган мураббий унвонига сазовор бўлди.\nЯпония дунёнинг турли давлатларидан Ўзбекистонга VIP чартер рейсларни ташкил қилмоқчи\nJAL Business Aviation авиакомпанияси вакиллари Ўзбекистон бозорига қизиқиш билдириб, Ўзбекистон ва Япония ўртасида туристик оқимни ошириш орқали ҳамкорликни ташкил қилишни таклиф қилди.\nСув, куз-қиш мавсумига тайёргарлик: Мирзиёев видеоселектор ўтказди\nШавкат Мирзиёев раислигида 18 сентябрь куни ичимлик суви таъминоти ва канализация тизимини такомиллаштириш, куз-қиш мавсумига тайёргарлик ишларини жадаллаштириш масалалари бўйича видеоселектор йиғилиши ўтказилди.\n20:55 Қашқадарёда мактаб директори ўз жонига қасд қилди. У вафотидан олдин хат ёзиб қолдирган\n20:25 Япония дунёнинг турли давлатларидан Ўзбекистонга VIP чартер рейсларни ташкил қилмоқчи\n20:07 Сув, куз-қиш мавсумига тайёргарлик: Мирзиёев видеоселектор ўтказди\n18:46 Ўзбекистонда коронавирус: 18 сентябрь асосий хабарлари\n18:12 Россия Ту-160 бомбардимончисини 5 та давлат қирувчилари кузатиб қўйди\nЎзбекистон 1 октябрдан ўз чегараларини тўлиқ очмоқда\nРоналду собиқ севгилисининг қип-яланғоч ҳолда тушган сурати интернетда тарқалди\nЕвропа бир жинсли никоҳларни бутун бошли ЕИ ҳудудида тан олмоқчи\nUzbekistan Airways Москвадан-Тошкентга билетлар сотишни бошлади\nГАЗ Ўзбекистонда енгил тижорат автомобиллари ишлаб чиқаради\nБозордаги раққоса, тимсоҳлардан қўрқмаган оқ турна – ҳафта сурати\nРоссия Ту-160 бомбардимончисини 5 та давлат қирувчилари кузатиб қўйди\nЎзбекистонда меҳнат мигранти бўлиш осонми?


“Қалбда туғилган ғояларни оёқларим билан акс эттираман”\nЛойиҳалар 209 20.10.2019 13:50:21\nЛойиҳамизнинг бу галги қаҳрамони урганчлик ёш рассом Худойшукур Ражабов. Унинг асарларини кузатар эканмиз, унинг 1-гуруҳ ногирони(туғма ампутант)эканига ишонгимиз келмади. Суҳбатимиз давомида оёқлари ёрдамида моҳирона санъат асарлари ярата оладиган йигитнинг мақсадлари юксак, иродаси бутунлигига гувоҳ бўлдик.\n“Ижод оламига кириб келишим болалигимдан бошланган. 3,4 ёшлигимидан рангли қаламлар, турли бўёқлар мени ўзига жалб қилиб келган. Қўлларим бўлмагани учун оёқларим орқали аста-секин расм чизишга ҳаракат қилганман. Дастлабки таълимни Урганч шаҳрида олганман. Имкониятим чекланганлиги боис, уйда ўқирдим.\nАсарларимда кўпинча мусаффо осмон, сўлим табиат, гўзал манзараларни тасвирлашга ҳаракат қилардим. Мактабда кўплаб кўрик-танловларда қатнашиб, фахрли ўринларни эгаллаб келдим. Қизиқишларим ортидан 2011 йилдан Тошкент шаҳридаги 100-сонли имконияти чекланганлар мактаб интернатида таълим ола бошладим. Ўша пайтдан бошлаб, тасвирий санъат мен учун фақат қизиқиш эмас, балки тақдирим эканлигига амин бўла бошладим. Бу соҳани мукаммал эгаллаш учун 2014-йилда Республика рассомчилик коллежига ижодий имтиҳон орқали қабул қилиндим. Ушбу давр мен учун ҳаётимда янги саҳифани очиб берди, десам адашмаган бўламан. Бу ерда Зуҳриддин ака Исломшеков раҳбарлигида таҳсил олдим. Уч йил давомида тасвирий санъатнинг ўзига хос сир-асрорларини ўргандим. Бу давр мобайнида коллеж ҳамда Ўзбекистон бадиий академияси томонидан ўтказилган турли танловларда ғолиб бўлдим. Бунда, албатта, тендошларимнинг қўллаб-қувватлаши, устозларимнинг ёрдами менга қанот бўлди. Орзуларимнинг рўёби учун доимо олға интилишим кераклигини ич-ичимдан ҳис қилардим. 2017-йилдан Камолиддин Беҳзод номидаги миллий рассомчилик ва дизайн институтига имтиёзли равишда таълим ола бошладим. Ҳозирда олийгоҳнинг фахрли талабаларидан бириман. Оллоҳимга шукрки, доим устозларим ва дўстларимнинг беминнат ғамхўрлигидан бахраманд бўлиб, мириқиб ижод қиляпман. Келажакда шахсий устахона очиб, ўзимга ўхшаган имконияти чекланганлар учун сабоқ беришни ва албатта асарларимни дунё бўйлаб, тараннум этишни мақсад қилганман”, дейди у.\n“Шинамгина уйим бўлса эди...”\n“Фаолиятим давомида онам ва синглим доим мен билан бирга бўлишган. Уларнинг ғамхўрлиги, парвариши остида гўзал асарлар яратишга интиламан. Отамни олти ёшимдан бери кўрмайман. Оилавий тушунмовчиликлар сабаб, ота-онам ажрашиб кетишган.\nОнам, мен ва синглимга ҳам она, ҳам ота ўрнида. Ёшлигимиздан онамнинг бир ўзи бизни боқиб, тарбиялаб келмоқда. Келажакда бизга берган меҳр муҳаббати, оқ сутини оқлашга ҳаракат қиламан. Олий мақсадларимдан бири ҳам онамни рози қилиш, ҳаж сафарларига олиб боришдир. Бу зотдан ҳамиша миннатдорман. Учаламиз бахтли ҳаёт кечиряпмиз. Бироқ шинамгина шахсий уйимиз бўлса эди, ётоқхонама-ётоқхона сарсон бўлмасдик.”\n“Ўғлим олийгоҳни тамомлагач, кўчада қоламиз.”\n“Ҳар бир неъмат оллоҳнинг ҳадясидир. Кимдир бойлик, кимдир соғлик яна кимдир тахт дардида яшайди. Бу инсонга берилган синовдир. Ундан ўтиш эса ўзимизга боғлиқ. Худойшукур дунёга келганида бир зум бўлсада, норози бўлмаганман. Омон туғилганига шукр қилганман. Исмини ҳам бежиз Худойшукур, деб атамаганмиз. Бу оллоҳнинг менга берган инъомидир. 2011 йилдан бери Тошкент шаҳрида истиқомат қиламиз. Ўғлим қаерда яшаса, мен ва қизим биргамиз.\nЁлғиз онаман. Фарзандларимни бир “кўз” билан катта қилдим. Дастлаб, Республика рассомчилик коллежининг талабалар тураржойида яшаган бўлсак, ҳозирда Камолиддин Беҳзод номидаги миллий рассомчилик ва дизайн институтига қарашли ётоқхонада истиқомад қиляпмиз. Ижарада туришга қурбимиз етмайди. Сомса сотиб, рўзғор қиламан. Ўғлим олийгоҳни тамомлагач, кўчада қоламиз.\nУй-жой сўраб, кўп жойларга мурожаат қилдим. Бироқ Тошкент шаҳрида доимий рўйҳатда турмаганимиз учун рад жавобини олдим. Хоразмнинг шўр суви, тупроғи Худойшукурнинг саломатлигига тўғри келмайди. Кўзи ачийди, ичи оғрийди. Пойтахтнинг табиати эса фарзандимга ижобий таъсир кўрсатади. Бир хонали бўлса ҳам уй берилганда, ташвишлардан қутилардик.”\nСуҳбат давомида шунга амин бўлдимки, оёқ ва қўл бир восита холос. Истеъдодни Яратган берса, одам уни исталган восита билан юзага чиқариши мумкин!\nЗарнигор Абдувоҳидова суҳбатлашди


Исрофгарчиликни танлайсизми ё «қурумсоқлик»ни? - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 20 Декабр 2018\tКӯришлар: 452\nвақтдан буён амал қилаётган «Тожикистон Республикасида анъана, тантана ва маросимларни тартибга солиш тўғрисида»ги қонун томон бурилди. Машинанинг орқа ўриндиғида ўтирган эркак ва аёл Қабодиёнга меҳмонга келишган экан. Эркак ўзи Данғара ноҳиясидан бўлиб, Қабодиёндан уйланган экан.\nТўйларда биттадан зиёд қозон қайнатилиши мумкин эмаслиги, Қабодиён ноҳиясида қонуннинг ушбу талабларига риоя этилаётгани ҳақида гап кетганида, ҳалиги аёл: «Биз томонда одамлар истаганларидек тўй қилишяпти. Уч хил таом тайёрлашаяпти. Бирон киши бировнинг мушугини «пишт» деяётгани йўқ. Қабодиёнликларнинг ўзлари - қурумсоқ. Катта тўй қилишни истамаганларидан кейин, қонунни баҳона қилишади», - деди.\nБу гапни эшитган бошқа бир йўловчи йигит гапга аралашди:\n- Қонун жудаям ўринли қабул қилинди. Шу қонун қабул қилинганидан жуда хурсанд бўлдим. Чунки сиз айтаётгандек, ҳашаматли тўй қилишга ҳар кимнинг кучи етавермайди. Бундай тўйни ўзига тўқ оилаларнинг чўнтаги кўтариши мумкин. Лекин камбағалроқ одамларнинг бундай тўй қилишга кучлари етмаса-да, улардан орқада қолишни, ўзларини паст кўрсатишни исташмайди. Кейин тўй қилиш мақсадида, банклардан қарз олиш, неча йиллар мобайнида қарзларини қайтариш каби муаммоларга рўпара келишади. «Еган оғиз уялар», - деганларидек, қўшнининг маъракасида сигир гўштини еган оддий киши унга ўз маъракасида эчки гўштини едиришга номус қилади. У ҳам кучи етмаса-да, сигир сўйишга интилади. Бу қонун орадан мана шу фарқиятни кўтарди. Энди бой билан камбағал бир хил тўй қилади. Шундай экан, «Мен сендан камми?» деган гапга ҳам ўрин қолмайди.\n«Тожикистон Республикасида анъаналар, тантаналар ва маросимларни тартибга солиш тўғрисида»ги қонун кўпчилик аҳоли томонидан яхши кутиб олингани ва риоя этилаётганига қарамасдан, «Шоли курмаксиз бўлмайди», деганларидек, бугунги кунда ҳам ушбу қонун талабларини бузаётган, тўй-маъракаларида икки-учтадан таом тайёрлаётган ватандошларимиз учраб туради.\nТўй қилаётган киши учун битта таомни тайёрлашнинг ўзи қанчадан-қанча харажатларни келтиради. Учта таом тайёрлаш – бу уч баравар харажат демак. Тўйга келган одамлар шу уч хил таомнинг барчасини еб кетаяпти, деб ўйлайсизми? Йўқ! Ҳар бир таомдан «чўқилаган» бўлишади, холос. Улардан қайтиб чиққан овқатлар энди ейишга яроқсиз бўлади. Бу дегани, тайёрланган таомларнинг қарийб ярми чорва молларининг охурига тўкилади. Таомлари исроф бўлишини истамаган юртдошларимиз тўй-маъракаларида бир хил таом тайёрлашлари яхши эмасми? Устига-устак, Ислом дини ҳам исрофгарчиликни қоралайди. Аллоҳ таоло ўзининг каломи Қуръони Каримда шундай марҳамат қилади: «Қариндошга, мискин ва йўловчига (хайр-эҳсон қилиш билан) ҳақларини адо этинг ва исрофгарчиликка мутлақо йўл қўйманг! Чунки, исрофгарлар шайтонларнинг биродарларидир. Шайтон эса, Парвардигорига нисбатан ўта ношукур эди”.\nШу ўринда, мотам маросимлари ҳақида ҳам тўхталиб ўтмасак бўлмайди. Аввал қўли калта одамларнинг: «Худойим ота-онамнинг умрларини узоқ қилсин. Шу кунларда уларнинг маъракаларини ўтказиш учун умуман иложим йўқ»,- деган гаплари қулоққа чалиниб турарди. Чунки яқин одамидан айрилганининг қайғуси бир томонда қолиб, унинг уч, етти, йигирма, қирқини қандай ўтказиш, чорвани қаердан олиб сўйиш ҳақида қайғуришига тўғри келарди.\nЭнди амалдаги қонуннинг дафн маросимлари ва азани тартибга солувчи 11-моддасига биноан, дафн ва аза маросимларининг барчаси чорва сўйилмасдан ва таом берилмасдан ўтказилиши керак. Жумладан, «уч кунлик», «қирқ» ва «йил» маросимлари чорва сўйилмасдан ва таом тарқатилмасдан ўтказилади. «Оши сари тахта», «душанбалик», «жумалик», «еттилик», «йигирмалик» ва «олти ойлик» каби бошқа тақиқланган маросимларни ўтказишда ҳам чорва сўйилиши ва таом тарқатиш тақиқланади.\n…Ҳар бир қонун, шу жумладан, «Тожикистон Республикасида анъана, тантана ва маросимларни тартибга солиш тўғрисида»ги қонун ҳам мамлакат фуқароларининг манфаати ҳисобга олинган ҳолда, ишлаб чиқилган. Буни англаб етиш учун фақат вақт талаб қилинади. Юртдошларимиз исрофгарчиликни танлашадими ёки «қурумсоқлик»ни, бу ўзларининг ҳукмига ҳавола.


Нишонда нима – диний эркинликми ёки сўз эркинлиги? « Ўзбекистон Халқ Ҳаракати\nНишонда нима – диний эркинликми ёки сўз эркинлиги?\n16 September 2018 - 20:05\nКейинги бир ой давомида ижтимоий тармоқларда фаол блогерларга нисбатан босимлар, таҳдидлар кучайгани ҳақида хабарлар тарқалди. Уларнинг айримлари маъмурий жавобгарликка тортилиб, қамалиб ҳам чиқди. Гарчи бу блогерлар ёзганлари учунмас, ҳуқуқ-тартибот органи ходимининг “қонуний” талабларини бажармаганлик каби айбловлар билан жазолангани айтилса-да, уларнинг бир вақтда жазолангани, ҳаммаси ижтимоий тармоқларда фаоллиги ва асосан диний мазмунда ёзиши кўпчиликда турли хавотир ва шубҳаларни пайдо қилган. Камига 9 сентябр куни Президент Мирзиёевга мурожаат қилган имом Фазлиддин Парпиевга чора кўрилгани айнан диний эркинлик билан боғлиқ нимадир ўзгаргани ҳақида хавотирларга туртки берган. Бунинг устига ушбу ҳолат юзасидан расмий изоҳ берилмагани хавотирларни янада орттирган.\nБу ўзгаришлар нимани англатади? Ҳукуматнинг эркин фикрлиларга тоқатсизлигиними ёки диний қарашларни назоратда тутиш истагиними?\nТаниқли блогерлардан бири Давронбек Тожиалиев Президент Мирзиёев ҳокимиятга келгач, давлатнинг диний сиёсатида кузатилган ўзгаришлар хронологиясини келтиради. Ушбу хронологияга назар ташласак, аввалига диний сиёсатда эркинлашув кузатилгани, 2018 йилнинг ёзидан бу жараён тўхтаб, аксинча, ортга кетиш бўлганини пайқаш қийин эмас.\nАммо хулоса чиқаришга шошилмайлик. Танганинг бошқа томони ҳам бор. 23 август куни журналист Никита Макаренконинг “Почему “маънавият” погубит Ташкент” сарлавҳали мақоласи чиқди. Мақола мутлақо либерал руҳда, шахсий эркинликларни ҳимоя қилиб ёзилган. Бошқача айтганда, жазоланган диндор блогерларнинг мавқеига тамоман тескари нуқтаи назар илгари сурилган. Ушбу мақола эълон қилингач, давлатнинг расмий ахборот агентлиги Макаренкони қоралаш “акция”сини бошлади. Бирин-кетин буюртма мақолалар бир-икки кун ичида эълон қилинди. Ҳатто давлатнинг отахон ТВ канали – “Ўзбекистон”да уни миллат хоинига ҳам чиқаришди. (“Маънавиятчи” опани кимдир бу ҳақорат учун огоҳлантирдимикан?) Агарки биз диндор блогерларнинг жазоланиши виждон эркинлиги масаласи билан боғлиқ, сўз эркинлигига алоқасиз десак, Макаренкога бўлган муносабатни қандай изоҳлаш мумкин?\n26 август куни яна бир журналист Элдар Асановнинг “Осторожно, “маънавият”!” номли мақоласи чиқди. Муаллифга нима бўлди? Ҳеч нарса.\nМакаренко ҳам, Асанов ҳам диндор журналистлар эмас. Диний экстремизмга мойиллик каби айбловларни уларга қўйиш ғирт абсурд айблов бўларди. Улар нафрат қўзғовчи, диний экстремизмни ёювчи, ижтимоий тартибсизликка чақирувчи, бир сўз билан, қонунни бузувчи бирор нарса айтдиларми?\n12 сентябрь куни “Ўзбекистон24” телеканали орқали мактаб ўқувчи ва ўқитувчиларининг кийган “очиқ-сочиқ” либослари қаттиқ танқид қилинди. Камерага тушган, танқид қилинган ўқувчи ва ўқитувчилардан рухсат олмасдан улар оммага намойиш қилинган. Уларнинг жуда бўлмаганда юзини беркитишга ҳам ҳаракат қилинмаган. Эътибор берайлик улар ҳижоб ўрагани учунмас, замонавий кийингани учун танқид қилинган.\nАйни шу кўрсатув эфирга узатилгани боис, либерал, дунёвий фикрловчи қатлам орасида норозиликлар пайдо бўлди, баҳслар қизиди. Аммо… Кўрсатув ижодкорларини танқид қилган айрим блогерларга яна босим бўлган. Айримлари ўз видеомурожаатларини олиб ташлашга мажбур бўлишган.\nЖуда мураккаб вазият, шундай эмасми?\nҲукумат нима истайди?\nҲукумат нима истаяпти ўзи? Шу савол диндору дунёвий барча эркин фикрлиларнинг хаёлидан ўтган бўлса, ажаб эмас. Бир томондан ҳижоб кийганлар, бошқа томондан мини-юбка кийганлар қораланмоқда. Бир томондан, диний мавзуда ёзувчи блогерлар жазоланса, уларнинг “ақли киритиб қўйилса”, бошқа томондан, дунёвий фикр аҳлининг айримларига овозини ўчириб юриш “тавсия” қилинди. Ҳукумат нимани истаяпти ўзи? Қандай дин керак ўзи? Қандай эътиқод бўлсин? Сўз эркинлиги-чи? Агар сўз эркинлигига чеклов қўймоқчи бўлишса, нега аниқ бир қўлланма чиқариб қўйишмайди, мана буни гапирасан, бунисини гапирмайсан дея?\nБлокланган сайтларга кирганлик учун жазо белгиловчи қонун лойиҳаси таклиф қилинди, “Бутунжаҳон Интернет тармоғида ахборот хавфсизлигини янада такомиллаштириш чора-тадбирлари тўғрисида”ги ҳукумат қарори қабул қилинди, ўртада “Facebook” ижтимоий тармоғига киришда муаммолар юзага келди. Буларнинг ҳаммаси бирин-кетин, атиги бир ой ичида бўлгани ғалати эмасми? Иронияни қарангки, бу жараёнда “Ахборот технологияларни ривожлантириш ва коммуникациялар Вазирлиги” муҳим роль ўйнамоқда. Балки бу вазирлик номини бироз ўзгартириб, “Ахборот технологияларни жиловлаш ва коммуникацияни блоклаш Вазирлиги” деб қўйилса, исми жисмига муносиб бўлармиди?\nЮз бераётган ўзгаришлар фақат бир нарсага ишора қилмоқда, сўз эркинлигига бўлган муносабат етарлича, кўпчилик умид қилганича ўзгарган эмас. Диндор блогерларнинг жазоланиши сўз эркинлигига бўлган тоқатсизликнинг бир манзараси, холос. Яъни бу тоқатсизлик, диндору атеист, либералу эскиликпарастларнинг барчасини нишонга олмоқда.\nБулар ҳамма кўриб, билиб турган ҳолатдан чиқадиган хулосалар, саҳна ортида нима бўляпти – буниси бизга қоронғу. Балки Ахриман ва Ахурамазда кучлари беллашиб ётгандир.\nСавол очиқ қолмоқда – ҳукумат нимани хоҳлаяпти? Эҳтимол умуман барчанинг овозини ўчириб юришини истаётгандир? Биз қаерга қараб кетяпмиз? Наҳотки жаноб Мирзиёевнинг сўз эркинлиги юзасидан берган ваъдалари шунчаки хўжакўрсинга, дейлик, инвесторларни кўпроқ жалб қилиш, халқаро ҳамжамият кўзига янгича либос кийган Ўзбекистонни намойиш қилиш бўлган?\nЎзбекистонлик мустақил журналист


Алмазбек Атамбаев: Биз биргаликда бунинг уддасидан чиқдик – Қирғизистон давлат сифатида қарор топди!\n16:47 / 31.08.2016 6300\nҚирғизистон президенти Алмазбек Атамбаев бугун қирғиз халқи мустақиллигининг 25 йиллигига бағишланган байрам тантанасида иштирок этар экан, “Биз биргаликда бунинг уддасидан чиқдик – Қирғизистон давлат сифатида қарор топди”, деди. Бу ҳақида 24.kg нашри маълум қилди.\nТадбир Ала-Тоо майдонига Давлат байроғини тантанали равишда олиб чиқиш билан бошланди. Шу вақтнинг ўзида бош трибунага ҚР Қуролланган кучлари бош қўмондони Алмазбек Атамбаев бошчилигидаги давлат етакчилари чиқиб келишди. Майдонда қад ростлаган ҳарбийларни ҚР Қуролли кучлар бош штаби раҳбари генерал-майор Раимберди Дуйшенбиев қаршилади.\nШундан сўнг сўз Қирғизистон президенти Алмазбек Атамбаевга берилди. Давлат раҳбари ўз чиқишини анъанага кўра, Мустақиллик байрами билан қутлашдан бошлади. У қирғиз халқига мурожаат қилар экан, шундай деди: “1991 йилдан бошлаб Қирғизистоннинг янги тарихи бошланди. Халқимиз мустақиллик сари ўзига хос ва жуда мураккаб йўлдан борди”. У “афсуски, мустақилликнинг илк икки ўн йиллиги Қирғизистон тарихига йўқотилган вақт ва умидлар оқланмаган давр сифатида кириши”га изоҳ берди.\nДавлат раҳбари мамлакат жанубидаги июнь фожиасидан сўнг жамиятдаги тушкун кайфият янада кучайганини тан олди. “Шу боис Қирғизистонни қайта тиклашга йўл очиш учун ҳамма нарсага ишончини йўқотган қирғиз халқида аввал яхши ҳаётга умид уйғотиш керак бўлди. Бу қийин кечди. Бироқ ўтган 6 йилдан кейин - бугун мен ишонч билан шуни айта оламанки, биз биргаликда бунинг уддасидан чиқдик! Қирғизистон давлат сифатида қарор топди!”, - дея хулоса қилди Алмазбек Атамбаев.


«Maxam-Chirchiq» АЖ Касаба уюшма қўмитаси қошидаги Ёшлар билан ишлаш комиссиясининг 10 йиллик юбилейи – Ўзбекистон кимё ва фармацевтика саноати ходимлари касаба уюшмаси\n«Maxam-Chirchiq» АЖ касаба уюшма қўмитаси қошида 10 йилдирки Ёшлар билан ишлаш комиссияси ўз иш фаолиятини олиб бормоқда. Шу давр ичида комиссия сафига жуда кўп ёшлар аъзо бўлди ва улар корхона ҳаётида фаол иштирок этишмоқда. Ҳозир «Maxam-Chirchiq» АЖда 30 ёшгача бўлган ёшлар сони 1921 кишини ташкил этиб, бу корхона ишчи-ходимларининг 30 фоизи демакдир. Корхонани бемалол ёшлар корхонаси деб атаса бўлади.\nШу муносабат билан, корхонанинг касаба уюшма қўмитаси қошидаги Ёшлар билан ишлаш комиссиясининг 10 йиллик юбилейи тадбири ўтказилди. Тадбирда корхона фаол ёшлари, ёшлар иттифоқи кенгашининг аъзолари ва албатта таклиф килинган корхона Бошқарув раиси Сайдахмедов Х.А., касаба уюшма қўмитаси раиси Абдуллаев Б.М., корхона бош ҳисобчиси Ташмухамедов У.Г. ва бошқалар иштирок этишди. Тадбирни ёшлар билан ишлаш комиссияси раиси П.Ш.Гафурбеков очиб берди. Тадбир давомида ижодкор ёшлар ўз чиқишлари билан иштирок этишди ҳамда раҳбарият ва касаба уюшмаси томонидан фаол ёшларга тантанали равишда эсдалик совғалари топширилди.\nЖамоа шартномалари бажарилиши назоратда\nНАВРЎЗ – ҚАДРИЯТЛАР ҚАДР ТОПГАН БАЙРАМ!\n19.03.2021 19.03.2021 kimyo\n“Ҳаёт” бадиий фильми ижодкорлари билан ижодий учрашув ўтказилди\n16.01.2019 16.01.2019 kimyo


Ўзбекистон мусулмонлари идораси раиси Қўшработдаги “Домла Камолиддин Охунд” жоме масжидига келди - zarnews.uz\nЎзбекистон мусулмонлари идораси раиси Қўшработдаги “Домла Камолиддин Охунд” жоме масжидига келди\nҚўшработ тумани Шова қишлоғидаги “Домла Камолиддин Охунд” жоме масжиди улуғ қадамжолардан биридир. Мустақиллик йилларида ушбу табаррук манзилни обод этишга киришилди, домла Камолиддиннинг уй-жойлари асл ҳолига келтирилди, масжиди, боғ-роғлари замонавий тарзда қайта қурилди, ободонлаштирилди ва 2002 йилда бу жой уй-музейига айлантирилди.\nКейинги йилларда масжид ва у зотнинг мақбараси янада ободонлаштирилди. 2020 йилда вилоят ҳокимлиги ҳамда диний идоралар ташаббуси билан бу ерда янги масжид биноси қад ростлади. Домла Камолиддин Охунднинг мақбараси янги қиёфага келтирилди.\nЯқинда масжидда олиб борилган ишлар билан танишиш мақсадида Ўзбекистон мусулмонлари идораси раиси Усмонхон Алимов, Самарқанд вилояти ҳокимининг ўринбосари Д.Мамадқулов ва қатор диний идора вакиллари ушбу қишлоқда бўлди.\nДастлаб Усмонхон Алимов аллома мақбараси ва уй-музейида олиб борилган қурилиш, ободонлаштириш ишлари, янги бино қилинган масжид ва таҳоратхонани кўздан кечирди. Шу ерда аҳоли билан суҳбатлашиб, юртимизда олиб борилаётган ижтимоий, маърифий ислоҳотлар, динимиз равнақи йўлида амалга оширилаётган ишлар, улуғ алломаларимизнинг илмий меросларини ўрганиш бўйича йўлга қўйилган тадбирлар ҳақида сўз юритди.\n- Масжидлар динни ўрганиш, Қуръонни ёдлаш, Пайғамбаримиз ҳадисларини ўқиш учун илм ва зикр мажлислари ташкил этиладиган бўстондир, - деди Усмонхон Алимов. – Шу жиҳатдан “Домла Камолиддин Охунд” масжиди одамлар бир-бирларидан тарбия, ахлоқ, одоб ўрганадиган жой. Бу фикримизни домла Камолиддиннинг одамларга илм, зиё тарқатган инсон бўлганидан ҳам англаш мумкин. 1868 йилда мана шу қишлоқда дунёга келган бу муҳтарам зот ёшлигидан зеҳнининг жуда ўткирлиги, зукколиги билан кўпчиликнинг назарига тушган. Ўткир қобилияти ва иқтидори туфайли унинг номи элга, ҳатто араб мамлакатларига ҳам таралган. Домла Камолиддин Охунднинг авлиёлик сифатлари ёрқин намоён бўлиб, Нақшбандия тариқати бўйича ўттиз икки авлиё сифатида мусулмон оламида тилга олинган.\nЎзбекистон Мусулмонлар идораси Самарқанд вилояти вакиллиги ахборот хизмати.\nТеглар: Қўшработ масхарабоз Мусулмонлари идораси


Хитойнинг Шаньси провинцияси Сиан шаҳрида 23 май куни Халқаро саноат ярмаркаси очилди. Унда Ўзбекистоннинг бир гуруҳ ишбилармонлари ҳам иштирок этмоқда.\nПрезидентимиз Ислом Каримов раҳнамолигида саноат тармоқларини модернизация ва диверсификация қилиш, кичик бизнес ва хусусий тадбиркорликни ривожлантириш, экспортни қўллаб-қувватлаш борасида изчил амалга оширилаётган ишлар самарасида мамлакатимизнинг экспорт салоҳияти юксалиб бормоқда. 2013 йилда экспорт ҳажмининг ўсиши 10,9 фоиздан иборат бўлди. Умумий экспорт ҳажмининг 72 фоиздан ортиғи тайёр товарлар ҳиссасига тўғри келди.\nДавлатимиз раҳбарининг 2013 йил 8 августдаги қарорига асосан, Ўзбекистон Ташқи иқтисодий фаолият миллий банки ҳузурида ташкил этилган Кичик бизнес ва хусусий тадбиркорлик субъектларининг экспортини қўллаб-қувватлаш жамғармаси бу соҳадаги ишларни янада ривожлантириш, мамлакатимиз корхоналарини экспорт фаолиятига жалб этиш, уларнинг маҳсулотларини ташқи бозорларга йўналтиришда муҳим ўрин тутмоқда. Мамлакатимизнинг барча ҳудудларида филиалларига эга бўлган мазкур жамғарма тадбиркорларнинг халқаро кўргазма ва ярмаркаларда иштирок этиши, чет эллик ҳамкорлар топиши ва шартномалар тузиши, хорижий давлатлар қонунчилигига мувофиқ, лицензия ва сертификатлар, бошқа рухсатномалар олишида ҳуқуқий, молиявий ва ташкилий ёрдам кўрсатмоқда. Жамғарма томонидан олтмишга яқин хорижий ташкилот билан ҳамкорлик ўрнатилгани кичик бизнес ва хусусий тадбиркорлик субъектларига ўз маҳсулотларини экспорт қилишда муҳим аҳамият касб этаётир.\nМазкур жамғарма кўмагида юртимиз ишлаб чиқарувчилари чет элларда ўтказилаётган йирик халқаро кўргазма-ярмаркаларда иштирок этиб, маҳсулотлари экспортининг жуғрофиясини кенгайтириш, харидорлар топиш ва шартномалар тузишга муваффақ бўлмоқда. Хитойда очилган Халқаро саноат ярмаркаси ҳам мамлакатимиз ишбилармонлари учун ана шундай имконият яратади.\nХалқаро савдо-иқтисодий алоқаларни кенгайтириш мақсадида илк бор ташкил этилган мазкур саноат ярмаркасида Канада, Германия, Италия, Испания, Ўзбекистон, Австрия, Венгрия, Кипр, Австралия, Филиппин, Япония, Жанубий Корея, Малайзия, Сингапур, Таиланд, Иордания, Эрон, Ҳиндистон, Қозоғистон, Туркманистон каби 35 мамлакатдан компания ва концернлар, саноат корхоналари ва савдо ташкилотлари ўз маҳсулотлари ва хизматлари билан иштирок этмоқда. Сиан шаҳрининг Чюцзан халқаро кўргазмалар марказида ўтказилаётган ушбу нуфузли ярмаркада Ўзбекистон маҳсулотлари ўзига хос дизайни, рақобатбардошлиги ва кенг ассортименти билан ажралиб турибди.\n— Яратилаётган қулай имкониятлар туфайли мамлакатимизда ўз маҳсулотларини экспорт қилиш истагидаги ишбилармонлар тобора кўпайиб бормоқда, — дейди Кичик бизнес ва хусусий тадбиркорлик субъектларининг экспортини қўллаб-қувватлаш жамғармаси маркетинг тадқиқотлари ва ташқи бозорларни ўрганиш бўлими бошлиғи Камолиддин Нурматов. — Ўзбекистон Савдо-саноат палатаси билан ҳамкорликда уларга ҳар томонлама кўмак беришга, йирик саноат ярмаркаларида иштирокини кенгайтиришга ҳаракат қилаяпмиз.\nМазкур халқаро ярмаркада мамлакатимизнинг машинасозлик, тўқимачилик ва озиқ-овқат саноати, қурилиш материаллари ва картон-қоғоз маҳсулотлари ишлаб чиқариш, мебелсозлик, кўнчилик, кимё саноати, сармоя ва меҳмонхона хўжалиги каби тармоқларда фаолият юритаётган етмишдан ортиқ компания ва корхоналари иштирок этмоқда. “Yagona Hamkor Nuri”, “Mumtoz Lyuks Tekstil”, “Fabrika Namuna”, “Pokizaхon”, “Shukur Toji Baraka”, “Nukus Agro”, “Farg`ona Kimyo Zavodi”, “Saxovat-Teks”, “Хorazm Gilamlari”, “Kinder Fruits”, “NBU Invest Group”, “Quva Qandolatlari”, “Vodiy Muzqaymog`i”, “Andburservis”, “Istiqlol Sanoat Medservis” каби саноат муассасалари шулар жумласидандир.\n— Корхонамиз мамлакатимизда етиштириладиган турли ўсимликлардан, ёнғоқ, узум, ўрик ва бодом данакларидан ёғ ишлаб чиқаради, — дейди “Shukur Toji Baraka” хусусий корхонаси директорининг ўринбосари Неъматилла Каримов. — Ҳеч қандай кимёвий воситаларсиз тайёрланадиган, юқори сифатли маҳсулотларимиз хорижликларда катта қизиқиш уйғотмоқда. Мазкур ярмаркада ҳамкорлар топиб, ўз маҳсулотимизни экспорт қилиш ниятидамиз. Келгусида маҳсулотларимиз турини янада кенгайтиришни мақсад қилганмиз. Хусусан, тиббиёт, пардоз-андоз ва қандолатчилик йўналишларида ишлатиладиган махсус кукунлар ишлаб чиқаришни мўлжаллаяпмиз. Биз, тадбиркорларнинг эркин ва муваффақиятли фаолият юритиши йўлида барча зарур шароит яратиб берилаётгани учун Президентимиздан миннатдормиз.\nЯрмаркада мамлакатимиз тадбиркорлари томонидан намойиш этилаётган маҳсулотлар анжуман иштирокчиларида катта қизиқиш уйғотмоқда. Шунингдек, чет эллик ишбилармонларга Ўзбекистондаги қулай сармоявий муҳит ҳақида маълумот берилмоқда.\n— Ўзбекистоннинг саноат соҳасидаги улкан салоҳияти билан яқиндан танишдим, — дейди Хитойнинг Цзяоцзо шаҳри савдо ташкилоти раисининг ўринбосари Фу Шиао Вен. — Ўзбекистонда ишлаб чиқарилаётган маҳсулотлар юксак сифати, ўзига хос дизайни ва халқаро андозаларга тўла мослиги билан бизга жуда манзур бўлди. Айниқса, “MMM” хусусий корхонасида тайёрланган гиламлар ҳавасимни тортди. Тўғрисини айтсам, мўйна ва чармдан ишланган бундай гўзал гиламларни аввал учратмаган эдим. Ушбу корхона билан ҳамкорлик қилишга келишиб олдик.\nБугунги кунда мамлакатимизда юзлаб кичик бизнес ва хусусий тадбиркорлик субъектлари ўз маҳсулотини “Ўзбекистонда ишлаб чиқарилган” ёрлиғи билан экспорт қилаётир. Мазкур Халқаро саноат ярмаркасида иштирок этаётган “Yagona Hamkor Nuri” корхонаси ҳам ана шундай саноат субъектларидан.\n— Фақат пахта толасидан бўлган трикотаж маҳсулотлари ишлаб чиқарамиз, — дейди корхона директори Санобар Носирова. — Маҳсулотларимизни бир неча мамлакатга экспорт қиламиз. Ушбу саноат ярмаркасида қатор хорижий ишбилармонлар билан музокара ўтказиб, ҳамкорликни йўлга қўйиш борасидаги таклифларини ўрганаяпмиз.\nСиан халқаро саноат ярмаркаси турли мамлакатлар ишбилармонлари билан савдо-иқтисодий алоқалар ўрнатиш, истиқболли лойиҳалар ишлаб чиқиш ва амалга ошириш учун яхши имкониятдир. Мамлакатимиз тадбиркорлари бундан самарали фойдаланиб, ўз маҳсулот ва хизматларини экспорт қилиш бўйича келишувларга эришмоқда.\nЯрмарка 26 майга қадар давом этади.\nМазкур рукндаги бошқа мақолалар: « Модернизация: Ривожланишнинг дадил одимлари\tИстиқболли лойиҳалар самараси »


Қандай жағдайларда Ишки ислер органлары хызметкерлерине хызмет үй-жайлары бериледи? » Informaсiyalɩq portal\nҚандай жағдайларда Ишки ислер органлары хызметкерлерине хызмет үй-жайлары бериледи?\nМинистрлер Кабинетиниң 2017-жыл 26-сентябрьдеги 765-санлы қарары менен Ишки ислер органларының хызмет үй-жайлары фондын қәлиплестириў ҳәм оннан пайдаланыў тәртиби ҳаққындағы нызам қабылланды. Бул ҳаққында Norma.uz хабар бермекте.\nҲужжет төмендеги тәртипти белгилейди:\n- хызмет үй жайларын ҳәм үй-жайға яки жасаў шәраятларын жақсылаўға мүтәж хызметкерлерди есапқа алыў;\n- хызметкерлерге хызмет үй-жайларын ҳәм жеке тәртипте үй-жай қурыў ушын жер участкасын бериў;\n- хызмет үй-жайлары ушын ордерлерин бериў, тоқтатып турыў яки сақлаў.\nҮй-жай яки жасаў жағдайларын жақсылаўға мүтәж хызметкерлерди есапқа алыў, сондай-ақ үй-жайларын бөлистириў менен тийисли түрде Ишки ислер министирлиги орайлық аппаратының ҳәм аймақлық Ишки Ислер органларының үй-жай хожалық комиссиялары шуғылланады. Олардың қурамы, ҳуқық ҳәм мәжбуриятлары жумысын әмелге асырыў ҳәмде олардың жумысын бақлаў тәртиби ишки ислер министирлиги буйрығы менен белгиленди.\nХызметшилерге хызмет орны бойынша хызмет үй-жайын бериў бойынша шәрт-шараятлар белгиленди.\n- Егер хызметши яки оның шаңарағы үй-жай мүлкине ийе болмаса ҳәм кирейге алмаса;\n- Егер үй-жайы болса (мүлкинде ямаса ижараға), бирақ ол хызмет орнынан 60 км ҳәм оннан алыста жайласқан болса;\n- Егер үй-жайының улыўма майданы 1 шаңарақ ағзалары ушын белгиленген социяллық нормадан төмен болса (есаплаўда хызметшиниң қосымша үй-жай майданына ҳукықы есапқа алынады);\n- Егер хызметши айырым созылмалы кеселликлердиң аўыр түрлери менен кеселленген наўқаслары болған басқа шаңарақлар да жасап атырған ҳәм олар менен биргеликте жасаў мүмкиншилиги болмаған квартираларда жасаса;\n- Егер хызметши туўысқан болмаған еки ҳәм оннан артық шанарақ жасайтуғын, айрықша бөлинбеген қоңсы ханаларда жасаса.\nХызмет үй-жайы кирей шәртнамасы тийкарында бериледи ҳәм нәўбет тәртибине қарап бөлистириледи. Хызмет үй-жайы бөлинбейди ҳәм алмастырылмайды, сондай-ақ меншиклестирилмейди, буған айырым жағдайлар кирмейди.\nҲүжжет 28.09.2017-жылдан баслап күшке кирди.\n2-10-2017, 15:00 |\nҮй-жай коммунал хызметлер министри өзгерди\nРозимбай Сейтов Қарақалпақстан Республикасы Үй-жай коммунал хызмет көрсетиў


Газета СБХ / 2021 год / № 41 / Жавоб берамиз\nКорхона товарларни импорт қилади ва уларни маҳаллий бозорда сотади. Баъзида товарларнинг айрим позициялари таннархидан паст нархда сотилади. Товарлар нархи бозор нархлари бўйича белгиланган.\nИмпорт қилинган товарлар таннархидан паст нархда сотилганда фойда солиғи бўйича солиқ оқибатлари юзага келадими? Мазкур ҳолатда унга мувофиқ мол-мулк нархининг пасайиш (қадрсизланиш) суммалари солиқ базасини аниқлашда чегириб ташланмайдиган харажатлар жумласига кириши белгиланган СКнинг 317-моддаси 31-банди қўлланиладими?\n– Солиқ солиш мақсадларида, бухгалтерия ҳисоби тўғрисидаги қонун ҳужжатларини қўллаш чоғида активлар ва (ёки) мажбуриятларнинг қиймати ўзгарганлиги муносабати билан бухгалтерия ҳисобида акс эттирилган чиқимларга харажатлар сифатида қаралмайди, бундан ҳақиқатда тўланган харажатлар мустасно (СК 305-м. 10-қ.).\nСизнинг вазиятингизда товарлар реализация қилингунга қадар улар арзонлаштирилганлиги ҳақида айтилмаган. Агар товарлар арзонлаштирилган бўлса, арзонлаштиришга доир харажатлар амалда ҳеч кимга тўланмаган. Демак, солиқ ҳисоблашда бундай арзонлаштириш акс эттирилмайди.\nФойда солиғи бўйича солиқ базасини аниқлашда товарни таннархидан паст нархда сотиш натижасида ҳосил бўлган зарар чегириладиган харажат деб эътироф этилади, чунки товарлар бозор қиймати бўйича сотилган, бунда солиқ базасини яшириш мақсади бўлмаган. Мазкур ҳолатда СКнинг 317-моддаси 31-банди қўлланилмайди.


09:25 / 16.03.2018 1111 pdf Ўқиш режими + -\nУ аёлларга ишора ила совчилик қилишингиз ёки уни ўз ичингизда яширин тутишингизда гуноҳ йўқ. Албатта, сиз уларни эслашингизни Аллоҳ биладир. Лекин улар билан хуфёна ваъдалашманг. Магар маъруф сўз айтсангиз, майли. Фарз қилинган (идда) ўз муддатига етмагунича, никоҳ боғлашга қасд қилманг. Ва билингки, Аллоҳ ичингиздагини албатта биладир. Бас, Ундан огоҳ бўлинг. Ва билингки, албатта, Аллоҳ ўта мағфиратлидир, ўта ҳилмлидир. Бақара 235.\nЭри талоқ қилгани сабабли идда ўтирган аёлга бошқа эркак совчи қўйиши ёки никоҳлаб олиши ҳаром эканини, чунки у аёлда талоқ қилган эрининг тўла ҳаққи борлигини, бу ҳақ аёлнинг иддаси чиққунча собит туришини, унга қайтишга энг ҳақли одам эри эканини ўтган оятлардан билдик.\nУшбу оятда эса эри ўлгандан кейин идда ўтирган аёлга совчилик қилиш ҳақида сўз кетяпти. Аввало, бундай аёлга очиқдан-очиқ совчилик қилиш ҳаром, чунки у аза тутиб, идда сақлаяпти. Ўлган эрининг ҳурмати бор, унинг қариндош-уруғларининг ҳам дардига дард қўшмаслик керак. Лекин ояти кариманинг кўрсатмасига кўра, эри ўлиб, идда ўтирган аёлларга очиқ-ойдин эмас, ишора билан совчилик қилишда гуноҳ йўқ.\nИшора билан совчилик қилиш қанақа бўлади? Ишора билан совчилик қилиш «Бирорта муносиб аёл топилса, уйланмоқчи бўлиб юрибман, аёл киши бўлмаса, қийин бўлар экан» каби сўзлар билан ишора қилишдир. Ўтган азизлар ҳам шундай йўл тутганлар.\nИмом Аҳмад ибн Ҳанбал Абдурраҳмон ибн Сулаймондан, у киши эса холалари Сукайна бинти Ханзаладан қилган ривоятда Сукайна айтадиларки:\n– Менинг Расулуллоҳ соллаллоҳу алайҳи васалламга яқинлигимни, бобомнинг мендаги ҳаққини яхши биласан, қадимдан буён Исломда эканимни ҳам биласан, – деди. Мен унга:\n– Эй Абу Жаъфар, сени Аллоҳнинг Ўзи кечирсин. Иддада ўтирсам-у, шунчалик олим одам бўлиб туриб, совчилик қиляпсанми?! – дедим. У:\n– Қачон ундай қилдим? Мен сенга Набий алайҳиссаломга яқинлигимнинг хабарини бердим, холос. Умму Саламанинг эри Абу Салама вафот этганида, Расулуллоҳ соллаллоҳу алайҳи васаллам унинг олдига кириб, ўзларининг Аллоҳ ҳузуридаги мартабаларини сўзлаб ўтиравериб, қўлларига бўйра ботиб кетган. Ўша ҳам совчилик ҳисобланмаган, – деди».\nУшбу ҳодисалар ишора билан совчилик қилишга мисол бўла олади.\n«…уни ўз ичингизда яширин тутишингизда гуноҳ йўқ», деганда, совчилик ниятини ичда сақлаш назарда тутилгандир. Чунки\nШунинг учун ҳам совчиликни ўз ичида тутишни гуноҳ ҳисобламайди. Лекин идда ўтирган аёл билан никоҳ ҳақида хуфёна ваъдалашишдан ман қилди:\n«Лекин улар билан хуфёна ваъдалашманг».\nЧунки бу бешармлик, ўлган эр хотирасига хиёнат ва иддани вожиб қилган Аллоҳ таолодан уялмасликдир.\nЯъни мункар, фаҳш ва Аллоҳнинг шариатига хилоф бўлмаган гаплар гапирилса бўлаверади.\n«Фарз қилинган (идда) ўз муддатига етмагунича, никоҳ боғлашга қасд қилманг».\nЖумладаги «қасд» сўзига алоҳида урғу бериляпти. Бу «Идда ичида никоҳ қилиш у ёқда турсин, уни қасд қилишга ҳам рухсат йўқ», деганидир. Ким эри ўлиб ёки талоқ қилиб, идда ўтирган аёл билан идданинг вақти чиқмасидан олдин никоҳланса, бу никоҳ ҳаром бўлади. Оралари ажратиб юборилади.\n«Ва билингки, Аллоҳ ичингиздагини албатта биладир. Бас, Ундан огоҳ бўлинг».\nНикоҳ, совчилик, талоқ ва идда каби шаръий ҳукмларнинг кўпи қалбга, ҳис-туйғуга бевосита боғлиқ ишлардир. Бунда доимо Аллоҳнинг чизган чизиғидан юришга ҳаракат қилиш керак. Аллоҳ таоло банданинг ичида нималар кечаётганини ҳам билади. Одам боласи бундан ғофил бўлмасин. Ҳеч ким билмаса ҳам, Аллоҳ билади, Ундан огоҳ бўлсин.\nАйни чоғда, авваллари билмасдан, баъзи бир ишларни қилиб қўйган бўлса, умидсиз бўлмасин. Чунки Аллоҳ таолонинг Ўзи ушбу оятнинг охирида:\n«Ва билингки, албатта, Аллоҳ ўта мағфиратлидир, ўта ҳилмлидир», – демоқда.\nКеласи оятлар оилавий масалаларда янги бир масалани муолажа қилади. Бу «духул»дан аввалги талоқ масаласидир.\nМаълумки, ақди никоҳдан сўнг эркак ва аёл эр-хотинга айланадилар. Уларга шариатнинг ушбу бобдаги ҳукмлари жорий этила бошлайди. Ҳозиргача духулдан кейинги талоқ ҳақида гап кетди. «Духул» сўзи «кириш» деган маънони англатади. Шариатда эса никоҳ қилинганидан кейин куёвнинг келин олдига кириши, икковларининг ёлғиз қолишлари ва оилавий ҳаётни бошлашларига духул дейилади. Баъзи вақтларда никоҳдан кейин духул бўлмасдан аввал ҳам талоқ содир бўлади.\n09:10 / 15.03.2018 1285\n09:25 / 17.03.2018 1084\nНисо 162 оят\n.Нисо, 162. Лекин улардан илмда мустаҳкам бўлганлари ва мўминлари сенга нозил қилинган нарсага ва сендан олдин нозил қилинган нарсага иймон давоми...\n1288 14:42 / 02.06.2017\n1089 09:05 / 31.08.2017\n1164 09:50 / 28.03.2018\nЭй одамлар, сизларни ва сиздан олдингиларни яратган Роббингизга ибодат қилинг. Шоядки, тақво қилсангиз. Бақара 21Ушбу оятда умумбашарга қарата нидо этилмоқдаки, давоми...\n1122 17:13 / 24.07.2017


ЖССТ бош директори Трампнинг танқидига жавоб берди\nЮқтирганлар 11857 киши\nСоғайганлар 7335 киши\nВафот этганлар 53 киши\n23:26 / 20.04.2020\nЖаҳон соғлиқни сақлаш ташкилоти коронавирусга қарши кураш борасида АҚШдан ва бошқа давлатлардан ҳеч нарса яширмаяпти, АҚШнинг касалликларни назорат қилиш ва олдини олиш маркази (CDC) мутахассислари ЖССТ билан пандемиянинг илк кунларидан ишлашни бошлаган.\nТедрос Аданом Гебрейесус Фото: AFP\nБу ҳақда ЖССТ бош директори Тедрос Адханом Гебрейесус матбуот анжуманида айтиб ўтди.\n“CDC’дан кўплаб мутахассислар бизни қўллаб-қувватлашган, айниқса пандемия бошлангандан кейин. ЖССТнинг CDC билан ҳамкорлиги узоқ тарихга эга ва у пандемиядан бошланмаган. Бир томондан, марказлар ходимларининг борлиги ёрдам беради. Иккинчи томондан, CDC’дан ҳеч нарса яширилмаган. Биринчи кундан бошлаб. Чунки америкаликлар биз билан ишлаган ва ЖССТ очиқ-ойдин бўлган, биз ҳеч нарса яширмаймиз. Биз барча давлатлар хабарларни дарҳол олишларини истаймиз. Чунки бу давлатларга тайёрланишга ёрдам беради”, деб айтган ЖССТ раҳбари.\nГебрейесуснинг таъкидлашича, ташкилотда сирлар йўқ, чунки барча масалалар соғлиқни сақлаш билан боғланган ва ҳаётларни сақлаб қолишга тааллуқли. “Биз ЖССТда ахборот олганимизда, қанча одам касаллангани, қанча одам ўлгани ҳақидаги рақамларни оламиз. Биз уларда шунчаки рақамларни эмас, балки муайян шахсни кўрамиз. Шу сабабли сирлар йўқ. Ахборот пайдо бўлиши биланоқ у билан бўлишамиз”, деб қўшимча қилган Гебрейесус.\nАввалроқ АҚШ президенти Дональд Трамп ЖССТни пандемияга қарши курашда сусткашликда айблаб, ташкилотнинг Вашингтон томонидан молиялаштирилиши тўхтатилишини маълум қилган. Трампнинг таъкидлашича, ЖССТ коронавирус ҳақида маълуотларни ўз вақтида тақдим қилмаган ва барча ҳақиқатни жаҳон ҳамжамиятига етказмаган.\nАмерика ҳарбийлари Хонободда заҳарли моддалар таъсирига туширилган бўлиши мумкинлиги гумон қилинмоқда\nКим Чен Иннинг синглиси Шимолий Корея-АҚШ саммити бефойда эканини айтди\nАҚШ Японияга 23 млрд долларлик ҳарбий самолётларни сотади


Шундай экан, юқоридагилардан хулоса қилиб, мазкур бўлимда Аллоҳнинг қудратига далолат қиладиган инсон организми тузилиши, фаолияти ҳақида қисқача маълумотлар бериб боришга қарор қилган эдик. Ушбу ниятда таҳминан ўн йилга яқин давр ичида Ислом.Уз порталида мазкур мавзуга оид турли ҳил мақолаларни бериб келмоқдамиз. Уларнинг аксари сизларга манзур ҳам бўлди.\nҲукмларингизга ҳавола қилинаётган навбатдаги илмий мақола ватандошимиз Мавжуда Абдураимовага тегишли бўлиб, унинг Ислом.Уз сайтига тақдим қилган илк мақоласи экан. Муаллиф ўз мактубида ҳали бу соҳада Ўзбекистонда илмий раҳбар бўлмагани учун, мақоладаги маълумотларни текшириш имкони бўлмаганини ёзибди.


ЁШ МУХБИРНИНГ "НОЁБ ТОПИЛМАСИ"\nЖамият 25.06.2019 140\nЁхуд танқид холва эмас ҳаммага бирдек ёқадиган\nАзалдан матбуот нашрларида ишловчиларни "сўз одамлари" дея улуғлашади. Ўз арз ва шикоятлари билан турли идораларга мурожаат қилиб, иши битмаган кишилар сўнгги нажот манзили сифатида газетани билишаётгани ва ўзлари ишонган таҳририят эшигини чертишаётгани ҳам бор гап. Эҳтимол мухбир атамаси алоҳида ҳурмат билан тилга олиниши боиси ҳам шундандир. Кимлардир бу соҳа кишиларидан ҳадиксираб туришларига кўпчилигимиз гувоҳ бўлганмиз. Айниқса, "ишчи қишлоқ мухбирлари" (илгарилари қишлоқда яшайдиган жамоатчи мухбирларга нисбатан шундай атама қўлланарди) нишонни бехато уришарди.\n“Энди қандай юраман?”\nҲали мактаб остонасини ҳатламаган эдим. Уйимизга савлатидан от ҳуркадиган қишлоқдошимиз эрта тонг пайти келиб, қўлидаги букланган журнални силкитганича, отамга удағайлай бошлади:\n- Ака, муаллим ўғлингизни тергаб турсангиз бўлмайдими, у мени у ер, бу ер эмас, нақ "Муштум"га ёзибди. Энди одамлар орасида қандай юраман?\n- Йўғ-э, унчалик эмасдир,- кутилмаган меҳмонни шаштидан туширишга уринди отам.\n- Мана, ўзингиз ўқиб қўринг, дея у қўлидаги журнални отамнинг олдига отди.\nМаълум бўлишича, мактабда ўқитувчи бўлиб ишлайдиган акам у киши ҳақида "Қўш хотинли бойвачча" деган шеърий фельетон ёзган экан. Отам меҳмоннинг ҳурмати учун акамни жазолагани ҳамон кўз ўнгимдан кетмайди.\nГазетачилик соҳасига кириб келишимга ҳам оддийгина баҳс сабаб бўлганди. Ўтган асрнинг саксонинчи йиллари бошида қишлоғимиз янги очилган туман марказига айлантирилгач, туман газетаси таҳририятига мактабимиз эски биносини таъмирлаб беришди. Болаликдан ижодкорларга ҳавасим баланд бўлгани боис ҳар куни дарс соатларим тугагач, бу ерда ишлайдиган болалик ўртоғим ёнига шошилардим. Қишлоқ хўжалиги бўлими бошлиғи бўлиб ишлайдиган дўстим ҳам, ҳамхонаси ҳам қачон келмай бир уюм қоғозга кўмилиб ўтирарди.\n- Бунчалик ишларинг кўп бўлмаса, - дердим норози оҳангда - Бир оғиз отамлашай деб чиқсам, сизлар бошларингни қоғоздан кўтармайсизлар.\n- Ўзинг биласан, бугун газета чиқадиган кун, ҳали режамизни бажарганимиз йўқ, - минғирларди дўстим. - Топшириқни бажармасак, "летучка"да бош муҳаррир пўстагимизни қоқади.\n- Икки варақ қоғозни қоралаш шунчалик қийин бўлибдими, шартта ёзиб ташлангларда, - дейман уларнинг ишига беписандлик билан қараб.\n- Сенингча мақола ёзиш ўйин эканда, - дейди дўстим киноя аралаш.\nУнга ҳамхонаси қўшилади.\nБир-икки насрий машқларим ҳали талабалик йилларимдаёқ матбуот юзини кўрмаганми, катта гапириб юбордим:\n- Истасам иккалангиз биргалашиб ёзадиганингизни бир ўзим уддалай оламан.\nХуллас, дўстим билан ҳамхонаси мени муҳаррирга тавсия қиладиган, мен эса улар билан бирга ишлайдиган бўлдим. Шу тарзда мухбирлик фаолиятига қадам қўйгандим.\nРози қилмаса, камчилик топаркан\nҚашқадарё ҳақиқати" (ҳозирда "Qashqadaryo") газетаси етакчи мухбири, марҳум устозимиз Темур Шоқулов ёш ҳамкасбларига шундай насиҳат қилар эди:\n- Танқид ҳолва эмас, у ҳеч кимга ёқмайди. Шундай экан, танқидий чиқиш қилаётганингизда мавзуга оид бир-икки далилни ёмон куннинг яроғи сифатида асраб қолишга одатланинглар.\nБу маслаҳат қай даражада асқатишига кўп бор шоҳид бўлганман. Бир гал қадрдон ҳамкасбим Ҳамид ака Примқулов (Аллоҳ охиратини обод айлаган бўлсин) билан ҳамкорликда чўл хўжалиги раҳбарининг қинғир қилиқлари, атрофига қариндош-уруғларини жойлаштириб олгани, ширкат мулки талон-торож қилинаётгани хусусида каттагина фельетон эълон қилдик. Газета тарқалгани эртаси куниёқ икки юк машинасида хўжаликнинг элликдан зиёд ишчиси, фирқа қўмитаси котиби раҳбарлигида таҳририятга бостириб келишди. Улар бизни нотўғри ахборот тарқатишда айблаб, галдаги сонда раддия беришимизни талаб этишди. Масала туман фирқа қўмитаси бюросида ҳам ўз ечимини топмади. Бизга ёмон кўз билан қараш кучайиб боравергач мавзуга қайтиб, "Қора тамға", унга фирқа қўмитаси саркотиби бошчилик қилди" сарлавҳали иккинчи чиқишимизни вилоят газетасида эълон қилдирдик. Мақолада даъвогарлар бизни билмайди деб ўйлаган, давр учун долзарб бўлган янги далилларни ишлатдик. Тортишув хўжалик раиси ва унга ён босган фирқа қўмитаси котиби айбига яраша жазоланиши билан якун топди.\nБугун ОАВни, айниқса, босма нашрларни кам танқидий чиқиш қилишда айблаш ҳолатига тез-тез дуч келамиз. Гўё муштарийларда газета танқидий чиқиши мавжуд муаммоларни бартараф этишнинг ягона йўли деган тасаввур уйғонгандек. Аммо ҳамма вақт ҳам матбуотнинг адолатли чиқишига бир хил - ижобий муносабат билдирилаяпти, деб бўлмайди. Бунга айрим матбуот ходимларининг масалага бир томон фойдасини кўзлаб ёндашаётганлиги ҳам туртки бераяпти. Шундай экан, "сўз одамлари" ўз иш фаолиятларида ҳалол ва ҳақгўйликни асосий мезон деб билишлари лозим. Афсуски, орамизда мухбир номига доғ туширувчи, хизмат сафаридан шахсий манфаати йўлида фойдаланишни урф қилган кишилар ҳам оз бўлсада учраб турибди.\nМен раҳбарлик қилаётган мактабга бундан беш-олти йил муқаддам вилоят тармоқ газетаси гувоҳномасини кўтарган йигит "ташриф буюрди". У менга 50 минг сўм эвазига мактабимиз ҳақида ижобий мақола ёзишини, акс ҳолда камчилигимизни топиб, танқид қилишини шаъма қилди. Матбуот нашрларида ишлаган йилларимда бирон маротаба сафарга моддий манфаат кўриш ниятида чиқмаганлигим боис унинг писандаси эриш туюлди. Ҳар ҳолда матбуот вакили, балки таниб қолар деган ниятда исми шарифимни айтдим. Суҳбатдошим юзимга бир муддат маъносиз тикилиб турди-да, тағин таклифини қатъий равишда такрорлади. Тўғри, у қилмишига яраша жазосини олди. Аммо дилда ўша газета ходимига нисбатан нохуш муносабат қолди.\nБугун мамлакатимизда мингдан зиёд ОАВ фаолият кўрсатаяпти. Бунга кун сайин кўлами кенгайиб бораётган ижтимоий тармоқларни ҳам қўшсак, мухбирлар аудиторияси нақадар кенг эканлиги яққол намоён бўлади. Агар шолининг ичида кўрмаклар ҳам учраб туришини инобатга оладиган бўлсак, айрим давраларда "мухбирлар роса жонга тегди", "қоч мухбир келаяпти" қабилида гап-сўзлар учраб туриши нақадар ўринли эканлигига кўз етириш қийин иш эмас.\nМайли, босма нашрларни лоқайдликда айблайлик, лекин ёмғирдан сўнг бодраб чиққан қўзиқориндек кўпайиб кетган ижтимоий тармоқлар кичик қисми бир кунлик мундарижасига кўз югуртирсак, истаганимизча танқидий чиқишларни ўқишимиз мумкин. Бироқ бундай чиқишларнинг кўпчилигида мавзуга бир ёқлама, қайсидир томон манфаатларидан келиб чиқиб ёндашиш гувоҳи бўламиз. Ваҳоланки, журналист фаолиятида холислик муҳим ўрин тутади. Мавзу ўрганилишида ҳам, уни ёритишда ҳам ижобий ва салбий томонлар тенг аксини топиши лозим. Тўғри, журналист учун ижобий мақола ёзиш қулай. Мақтов ҳаммага ёқади. Аммо биргина ҳайбаракаллачилик билан журналист сифатида обрў қозониб бўлмайди.\n“Зўр чиқибдими, устоз?”\nАдабий жараёнда, шунингдек, журналистикада ҳам "плагиат" деган тушунча бор. Бировнинг меҳнатидан фойдаланиб, шуҳрат қозонишга интилиш газетачилар орасида ҳам онда-сонда бўлса-да учраб туради. Таҳририятда эндигина фаолият бошлаган ёш ҳамкасбим майда-чуйда қилиб ўтирмай, бирданига лавҳага қўл урибди.\nПахтакорлар ҳаётидан лавҳа.\nБош муҳарриримиз "летучка"да уни роса мақтади:\n- Шогирдингизнинг лавҳасини ўзингиз ҳам бир кўриб чиқинг, - топшириқ берди у киши менга қарата. - Чиройли қилиб навбатдаги сонга босиш керак.\nМуҳаррирнинг ғалати одати бор, увол-савобни умумий қилиш учун каттароқ мақолани бошқалар ҳам кўриб чиқишини сўрайди, эртага бирон гап-сўз бўлса, танқид ҳам бўлиб олинади-да.\nХуллас, "летучка"дан лавҳани кўтариб чиқдим, беш ярим қоғозни банд этган битик, қарийб бир саҳифани эгаллайди. Ҳалиям мухбир йигит "очерк" ёздим деб даъво қилмаганига шукр қилдим.\nЛавҳанинг илк сатрларини ўқиб сергак тортдим: "Қуёш олис уфқдаги тоғлар ортидан бош кўтарди"...\n"Ноёб топилма", бийдай саҳрода ёш ҳамкасбим тоғни қаердан топди экан?\nКўп ўтмай у қўлларини қовуштирганча хонамга кириб келди:\n- Зўр чиқибдими, устоз?\n- Гап йўқ, фақат эртага тонг отмай ишга келсангиз, субҳидамда муҳокама қилиб оламиз.\nЭрталаб тонг қоронғисида идорага келсам, ёш ҳамкасбим кутиб турган экан:\n- Муҳокамани бошлаймизми, устоз, муҳарриримиз "нега лавҳани номерга туширмаяпсизлар", деб сўраганди.\n- Шошмай тур, олдин томга чиқиб олайлик, - дедим уни нарвон томон етаклаб.\n- Эрталабдан томда нима қиламиз?\n- Шабадада ўтиришга нима етсин, мия тиниқлашади.\nУзун-қисқа бўлиб томга чиқдик. Тозароқ жой топиб чордона қурдим. "Шогирд" ҳам жойлашиб ўтирди. Чўнтагимдан сигарет чиқариб тутатдим. У ҳам менинг ҳаракатимни такрорлади.\nКўп ўтмай қуёш ётоғидан бош кўтарди.\n- Энди ўрнимиздан турамиз, - дедим суҳбатдошимга. - Менга олис уфқдаги тоғни кўрсатиб бер!\nУфқда тоғдан дарак йўқ, ҳамкасб елка қисган.\nМулзам бўлган "шогирд" ўша куниёқ таҳририятдан қорасини ўчирди.\nКейин билсам у республика газеталаридан бирида яқиндагина эълон қилинган мақолани тўлиғича кўчириб, фақат исм-фамилияларни, гектарларни ўзгартирган экан, холос.\n- Нуфузли мукофотни олиш осон тушмагандир, - илмоқли гап қилди 2010 йил "Олтин қалам" халқаро миллий мукофотининг "маънавий-маърифий мавзудаги энг яхши мақола учун" номинацияси ғолиби бўлганимда бир танишим.\nРости, биз у ёки бу касб соҳиби ҳақида сўз юритганимизда кўпинча у сазовор бўлган мукофотларга қараб баҳо берамиз. Шу жумладан, газетачи меҳнатига ҳам. Журналист - жамиятнинг виждони деган эски ибора бор. У йиллар мобайнида ўз аҳамиятини йўқотмай келаяпти. Негаки жамият тараққиёти ҳеч бир қирраси журналист синчков нигоҳидан четда қолмайди. Соҳа кишилари меҳнатини тақдирлаш мақсадида ҳар йили мамлакатимизда "Олтин қалам" халқаро-миллий мукофоти, "Йилнинг энг фаол журналисти" танловлари ўтказиб келинмоқда. Бунинг устига турли мавзуларда ташкил этилаётган ўнлаб кўрик-танловларни, кўпгина газета-журналлар таҳририятида йилнинг, ойнинг энг яхши мақолаларини рағбатлантириш урфга айланиб бораётганини ҳам қўшсак, журналист меҳнати ўзига хос тарзда баҳоланаяпти, дейиш мумкин. Аммо сўнгги йилларда журналистика соҳасидаги нуфузли мукофотлар, шу жумладан, "Олтин қалам" тақдимоти вақтида нохолисликка йўл қўйилаётгани ҳақидаги фикр-мулоҳазалар ҳам ОАВ юзини кўраяпти. Яқинда "ziyouz.uz" сайтида француз адиби Жан Пол Сартрнинг 1964 йил 23 октябрь куни Парижда швед журналистлари олдида сўзлаган "Мен нега мукофотдан воз кечдим?" деган нутқини ўқиб қолдим. Буюк адиб нутқида мукофотдан воз кечишига бу ҳақда олдиндан ўзига маълум қилинмаганини сабаб қилиб кўрсатган бўлса-да, мукофотнинг сиёсий қарашларга қараб берилаётганидан норозилигини баён этган.\nШу нуқтаи назардан қараганда кейинги йилларда "Олтин қалам" тақдим этилган "Тафаккур" журнали, "Китоб дунёси" газетаси нега журналистика соҳасидаги мукофот совриндорлари сафидан жой олди" деган савол туғилиши шубҳасиз. Гапнинг очиғи, юқорида номи қайд этилган журналнинг муштарийларга фалсафий қарашларни сингдиришдаги, газетанинг эса жаҳон ва ўзбек адабиёти ноёб дурдоналарини таништиришдаги хизматига тан бермаслик нотўғри бўларди. Аммо мукофот "журналистика соҳасидаги" деб аталишининг ўзиёқ эътирозларда ўрин борлигидан далолат беради. Ёки, мукофот бош соврини соҳиблари сафида у ёки бу вилоят, туман газетаси таҳририяти эътироф этилаётганида қанчалик мантиқ бор?! Мамлакат газета мухлислари бошқа вилоят ёки туман газетаси билан қай даражада таниш?! Айрим номинацияларда интернет маълумотларидан фойдаланиб тайёрланган биргина мақола совринни қўлга киритиш учун кифоя бўлаётгани исбот талаб қилмайдиган аксиомадир. Энди танишимнинг юқоридаги шаъмасига қайтайлик. Мен мукофот ҳакамлар ҳайъатига ўша йили "Ишонч", "Маърифат", "Qashqadaryo" газеталарида эълон қилинган шу мавзудаги элликдан зиёд мақолани тақдим этгандим. Интернет материаллари асосида тайёрланган биргина мақола шунча чиқиш билан тенг баҳоланиши ўринлими? Нега биз Сартр мардлигини такрорлай олмаймиз? Қачонки ўзимизда шундай муносабатни шакллантира олсак, чинакамига халқ хоҳиш истаги даражасидаги нашрга айланишимиз мумкинлигини унутмаслик лозим.


ЎзА - ИТАЛИЯ: рақамлар яхшиланган, касалхоналар бироз бўлса-да “нафас” олмоқда\nИТАЛИЯ: рақамлар яхшиланган, касалхоналар бироз бўлса-да “нафас” олмоқда\nКоронавирус пандемиясининг энг кучли “ҳужуми”га учраган мамлакатлар орасида Италия Европада етакчи бўлиб турибди.\nLa Stampa нашрининг хабар беришича, таълим даргоҳлари ўқув йили охиригача очилмайди. Италия Таълим вазирлиги мактаб ва университетларни сентябрь ойида очишни кўзда тутувчи қарор лойиҳасини ишлаб чиққан, ушбу лойиҳа вазирларнинг навбатдаги йиғилишида кўриб чиқилади.\nМактаб ва олий таълим муассасаларининг 18 майгача ёпилганини ҳисобга олсак, демак ўқувчилар бу йил имтиҳонларни масофадан туриб, оғзаки тарзда топширишига тўғри келади. Имтиҳондан йиқилганлар эса сентябрда қайта топшириши мумкин бўлади, деб ёзмоқда La Stampa.\nМасофавий давлат имтиҳони жавоблари қонуний кучга эга бўлиши учун ҳукумат тузган комиссия томонидан текширилади.\nМаълумот учун: 3 апрель ҳолатига кўра Италияда вирус юқиши 4 фоизга камайган, бироқ ўлим ҳолати ҳамон юқорилигича қолмоқда. Сўнгги бир сутка давомида 766 нафар киши “тождор” вирусдан вафот этиб, ўлимлар сони 14 минг 681 тани ташкил этган.\nШифокорлар Италия COVID-19 пандемиясининг энг юқори чўққисидан март ойида ўтиб олгани, бундан буёғига кўрсаткичлар фақат пасайиб боришига умид билдирмоқда.\nАйни пайтда мамлакатда вирусдан соғайганлар касалланганларнинг 17,3 фоизини, яъни 19 минг 758 кишини ташкил қилмоқда.\nКоронавирус юқиши бўйича энг юқори кўрсаткич қайд этилган Ломбардия шимолида ҳам аҳвол бироз ўнгланган. Ломбардия соғлиқни сақлаш масалалари маслаҳатчиси Жулио Галлеранинг сўзларига қараганда, “рақамлар яхшиланган, касалхоналар озгина бўлса-да нафас ола бошлаган”.\nТаъкидлаш жоизки, “тождор” вирус итальян тиббиётини “довдиратиб” қолмай, мамлакат иқтисодиётига ҳам қаттиқ зарба берди. Ҳисоб-китобларга кўра, туризм соҳасидаги инқироз мамлакат бюджетига тушумнинг камайишига сабаб бўлган, вирусдан, айниқса, меҳмонхона ва ресторанлар катта зарар кўрган.\nБугунги кунда Европа давлатлари ичида иқтисодий ҳаёт тўхтаган мамлакат айнан Италия бўлиб турибди. Бу ерда 12 мартдан эътиборан дорихона ва супермаркетлардан ташқари барча корхона ва муассасалар ёпилган.\nИшлаб чиқарувчилар конфедерацияси (Confindustria) маълумотига кўра, агар пандемия май ойида ҳам давом этадиган бўлса, ишлаб чиқариш ҳажми 6 фоизга камайиб кетади. Карантин шароитида мамлакат ялпи ички маҳсулоти ҳар ҳафтада 0,75 фоизга тушиб бормоқда.


Прополис настойкаси – medu.uz – Дорилар ҳақида маълумотлар ўзбек тилида\nHome Йўриқномалар Прополис настойкаси\nПрепаратнинг савдо номи: Прополис настойкаси\nТаркиби: прополис 100 г, тиббий этил спирти 80% 1,0 л гача.\nПрополис (асалари елими) асаларилар ҳаёт фаолиятининг маҳсулотидир. Эфир мойлари, мум, смолалар аралашмаси, дарахтлар куртакларида сақланувчи табиий бирикмалар (флавонлар, флаванлар, флавоноллар, долчин кислотаси хосилалари, ацетоксибетулинол ва бошқалар), улардан асаларилар ёпишқоқ ажратмалар йиғадилар.\nТаърифи: тиниқ қизил-жигар ранг рангли ўзига хос прополис ҳидли суюқлик.\nФармакотерапевтик гуруҳи: Тўқималар трофикасини ва регенерациясини рағбатлантирувчи восита.\nҚичимага қарши таъсир кўрсатади, грануляциялар ўсишига ёрдам беради, жарохат юзаларини регенерация ва эпителизация жараёнларини тезлаштиради, кучсиз яллиғланишга қарши таъсирга эга.\nСурункали экзема, нейродерматитлар, қичимали дерматозлар, узоқ вақт битмайдиган жарохатлар ва трофик яралар, оғиз бўшлиғи ва томоқни яллиғланиш касалликларини (мажмуавий даволаш таркибида) даволашда қўлланади.\nСиртга, суткада 1-2 марта, ҳар куни шикастланган жойларга кўйилади. Жарохатлар ва трофик яраларни даволашда суткада 1 марта, кун ора қўлланади, даволаш курси одатда 2-3 хафтани ташкил қилади. Оғиз ва томоқни сувда суюлтирилган настойка билан чайилади.\nАллергик реакциялар (қичима, терининг қизариши, тошмалар).\nЎткир экзема, препаратга бўлган юқори сезувчанликда қўллаш мумкин эмас.\nАллергик реакциялар ривожланганида даволашни тўхтатиш керак.\nПрепарат болалар ололмайдиган жойда сақлансин ва уни яроқлилик муддати ўггандан сўнг ыщлланилмасин.\nШиша ёки ПЭТ идишларда 25 мл, 40 мл, 50 мл хажмда.


“Озодлик” мухбири билан суҳбатда бўлган аксарият фуқароларнинг айтишича, депутатлар сайловчиларнинг манфаатларини, қонуний ҳуқуқларини ҳимоя қила олмайди. Чунки мамлакатда демократия йўқ.\nУларнинг сўзларига қараганда, Ўзбекистон сиёсий ҳаётида депутатларнинг ўрни билинмайди. Депутатлар ва аҳоли ўртасида ҳеч қандай муносабат ўрнатилмаган.\nСуҳбатдошларнинг таъкидлашича, кўпчилик депутатлар шахсий манфаатни кўзлаб парламент аъзолигига интилади. Депутатликка сайлангунча шахсий маблағларини сарфлайди, сайловчиларга ваъдалар беради. Бироқ кейин халқдан узоқлашиб кетади.\nОлий Мажлиснинг собиқ депутати Ойгул Маматованинг билдиришича, сиёсий ғоя, сиёсий партиялар орқали сайланган депутатларгина қўрқмасдан муаммоларни кўтара олади. Ҳокимият изни билан парламент аъзоси бўлганлар эса халқдан узоқлашади ва самарали фаолият кўрсата олмайди.\nО.Маматованинг айтишича, 1990-йиллар бошида айрим депутатлар “Бирлик” халқ ҳаракати саъй-ҳаракатлари билан сайлангани учун халқ иродасини ифода эта олган. Чунки улар демократия асосида сайланган эди. Бу депутатлар халқнинг муаммоларини кўтариб чиқишдан чўчимасди. Зеро, уларнинг ортида халқ, қолаверса, “Бирлик” халқ ҳаракати ва “Эрк” партияси турарди.\nОлий Мажлиснинг 29 апрель куни бошланадиган навбатдаги сессияси кун тартибига сиёсий партиялар ҳақидаги қонун лойиҳаси ҳам киритилган.\nО.Маматованинг таъкидлашича, бу қонун лойиҳасида сиёсий партиялар таъминотини давлат томонидан амалга ошириш кўзланган.\n“Сиёсий партиялар ҳеч қачон давлат томонидан молиялаштирилмаган. Бу қонун нуқтаи назаридан ҳам мумкин эмас. Шу вақтгача улар аъзолик бадаллари, тадбиркорлик ишлари, ҳомийлар маблағлари кўмагида фаолият кўрсатган. Агар эндиликда сиёсий партиялар давлат томонидан молиялаштириладиган бўлса, у икки томонлама давлатга боғлиқ бўлиб қолади. Ҳозиргача рўйхатдан ўтган сиёсий партияларнинг ишлаш имконияти йўқ эди. Уларнинг таъминоти ҳам давлатга ўтадиган бўлса, бундан баттарроқ қарамликка маҳкум бўлади”, - деди собиқ депутат.\nО.Маматованинг сўзларига қараганда, сессияда мана шу қонун лойиҳаси тасдиқланса, Ўзбекистонда рўйхатдан ўтган бешта сиёсий партия давлат бюджети, яъни аҳолидан ундирилган солиқлар ҳисобидан фаолият кўрсатади. Шундай экан, халқнинг пулига ишлайдиган партиялар одамларга нима қилиб бераётир, деган саволни ўртага ташлаш лозим.


ТУРМУШ ҚУРИШ ЁШИ » Past Darg'om haqiqati\nБош Сахифа » Жамият ва ҳаёт » ТУРМУШ ҚУРИШ ЁШИ\nМуаллиф: Admin дан 16-11-2017, 09:59, курилди: 39\nНикоҳ қадимдан муқаддас битим, деб ҳисобланган. Бироқ, кейинги пайт-ларла айрим ёшлар ҳаётга енгил қараётганлиги, айниқса, қизларни турмуш деб аталмиш «мушт»га дош беролмаслиги, уларнинг маънан ва жисмонан оила қуришга тайёр эмаслиги оқибатида ажримлар сони ортиб бораяпти. Бугунги кунда эрта турмуш ва унинг олдини олиш масаласи давлат сиёсати даражасига кўтарилганлиги ҳам бежизга эмас. Мутахассисларнинг фикрича, йигит-қизларнинг турмуш қуриш ёши оила мустаҳкамлигига таъсир этувчи асосий омиллардан экан. Ҳозирги пайтда дунё бўйича никоҳ ёшини кўтариш глобал бўлиб, бу ҳақда БМТ ҳам ўзининг асослантирилган фикр ва тавсияларини бермоқда. Айниқса, скрининг маркази тадқиқотчиларининг эрта никоҳ оқибатида ногирон ва ирсий касалликларга чалинган болалар туғилиши кўпайиб бораётгани тўғрисидаги маълумоти халқаро ҳамжамиятни ташвишга соляпти.\nЖорий йилнинг ўтган тўққиз ойи мобайнида ФҲДЁ бўлимимизда қайд этилган никоҳдан ажралганлик тўғрисида далолатомалар таҳлил қилинганда, никоҳи бекор қилинаётган фуқароларнинг кўпчилиги 17-25 ёшда эканлиги кузатилди. Бундан кўриниб турибдики, ажралишларнинг муҳим сабабларидан бири - эрта никоҳ. Оила деб аталган бу муқаддас қўрғонга қадам қўймоқчи бўлган ёшлар, ота-оналар мутахассислар маслаҳатига таяниб, атрофдагиларга қараб хулоса чиқарсалар, мақсадга мувофиқ бўларди.\nтуман 2-сон ФҲДЁ бўлими


Ўлим ҳукми бекор қилинган маҳбус бир ой муқаддам қатл этилди\nФеруза 2005 йил 1 март куни Тошкент шаҳридаги қамоқхонада фуқаро Аҳрорхўжа Толибхўжаев махфий равишда қатл этилди. Бу ҳақда “Оналар ўлим жазоси ва қийноқларга қарши” ташкилоти хабар тарқатди.\nАйни ташкилот раҳбари Тамара Чикунова эндигина 25 ёшни қаршилаётган бу йигит ноқонуний тарзда қатл этилган, деб ҳисобламоқда.\n“Унинг иши икки марта қайта терговга юборилган эди. Ўзбекистон ҳарбий судида ишни апелляция тартибда кўриб чиқишда Толибхўжаевнинг кўп ҳуқуқлари, жумладан, ҳимояга бўлган ҳуқуқи паймол этилди. Бундан ташқари, Толибхўжаев рад этган икки адвокат прокурор томонидан сўроқ қилиниб, уларнинг кўрсатмалари судда инобатга олинди”, - деди Т.Чикунова.\nТ.Чикунованинг таъкидлашича, ташкилотда А.Толибхўжаевнинг биринчи тергов суриштирувидаёқ қаттиқ калтаклангани, оғир қийноқларга солинганини тасдиқловчи ҳужжатлар бор. Шунинг учун у дастлаб ўзи қилмаган жиноятга иқрор бўлган, бироқ судда айбини инкор этган. Судланувчи қийноқларга солингани ҳақида ҳарбий шифокорлар хулосаларини эса суд инобатга олмаган.\n“Ўз бошлиғининг икки фарзандини ўлдирганликда айбланиб, қатл этилган бу йигитнинг ягона айби ўлдирилган болалар билан кундалик мулоқотда бўлиб турганидир”, - деди Т.Чикунова.\nТ.Чикунованинг айтишича, А.Толибхўжаев иши бўйича тергов ва ҳукм чиқаришда шубҳали шошмашошарлик мавжуд. Жиноят жойида йигитнинг бармоқ излари топилмаган бўлса-да, иш қайта кўриб чиқилмаган, қайта тергов ўтказилмаган. БМТ Инсон ҳуқуқлари қўмитасининг А.Толибхўжаевга нисбатан ўлим ҳукмини ижро этиш ёки этмаслик тўғрисидаги қарори ҳам кутиб турилмаган.\nЎзбекистон Ички ишлар вазирлиги Жазони ижро этиш бош бошқармасидан мавзу юзасидан маълумот олишнинг имкони бўлмади.\nЎзбекистон ҳарбий суди вакили Ботир Иноятов бундай ишлар доимо Олий суд тасдиғидан ҳам ўтишини маълум қилди ва бошқа маълумот беришни истамади.\n“Озодлик” мухбири қатл этилган А.Толибхўжаевнинг яқинлари билан боғланишга уриниб кўрди.\nАммо, маълум бўлишича, Андижоннинг кичиккина қишлоғида яшовчи бу оила шу кунларда яккаю ягона ўғлининг мотам маросимларини ўтказиш билан банд экан.\nШунингдек, марҳумнинг отаси Акбархўжа Толибхўжаев ўғлининг қатл қилинганидан жуда кеч хабар топгани, қолаверса, унга сўнгги бор фарзандини кўриш ҳуқуқи берилмагани сабаб чуқур тушкунликда экани маълум бўлди.\nЭнг даҳшатлиси, Т.Чикунованинг айтишича, ўзбекистонлик вакиллар БМТнинг яқинда инсон ҳуқуқлари бўйича бўлиб ўтган олий сессияда ўлим ҳукми бекор қилинган шахслар рўйхатини тақдим этган. Бу рўйхатда бир ой муқаддам қатл этилган А.Толибхўжаевнинг ҳам номи бор?!


ИнтерФУТБОЛ :: Эктор Купер: «Ўзбекистонни ЖЧга олиб чиқиш учун тинмай меҳнат қилишга ваъда бераман»\nЭктор Купер: «Ўзбекистонни ЖЧга олиб чиқиш учун тинмай меҳнат қилишга ваъда бераман»\n- Аввало футболчилар, футболга алоқадор инсонлар ҳамда ОАВ вакиллари билан танишаман, ички чемпионат ўйинларини кўраман. Яъни ишимни танишишдан бошлайман.\nБарча ислоҳотлар аста секинлик билан бошланади. Тезда мўъжизалар кутиш тўғри эмас. Ўз мақсадларимизга босқичма-босқич эришамиз.\n- Жаноб Купер Сиз Ўзбекистонда истиқомат қиласизми ёки маълум бир вақтлардагина юртимизга ташриф буюрасизми?\nМураббийлик штабингиздан ўзбек мураббийлар ҳам жой олишадими?\n- Мен Ўзбекистонда яшаб, терма жамоада иш олиб бораман.Орада Испанияга ва Аргентинага бориб келиб туришим мумкин. Аммо асоcий яшаш жойим Ўзбекистон бўлади.\nБу борада Ўзбекистон футбол ассоциацияси томонидан барча шароитлар яратиб берилмоқда. Бунинг учун уларга ташаккур билдириб ўтаман.\nМаҳаллий мураббийларга келадиган бўлсак, терма жамоада ишлаш жараёнида улар билан маслаҳатлашишим мумкин. Буни вақт кўрсатади. Бу борада маҳаллий мураббийларнинг иш фаолияти билан танишмай туриб жавоб бера олмайман.\nШу билан бирга Ўзбекистон терма жамоаси мураббийлар штабидан уч нафар ёрдамчим жой олишини ҳам таъкидлаб ўтмоқчиман. Улар менга рақибларни ўрганиш, футболчиларни кузатиш ва бошқа жабҳаларда ёрдам беришади.\n- Ўзбекистон футбол ассоциацияси билан шартнома тузишимнинг асосий сабаби Ўзбекистон терма жамоасининг ўз олдига қўйган мақсадларидир.\nЯъни Осиё чемпионатидаги ижобий натижа ва азалий орзу бўлган жаҳон чемпионатига чиқиш.\n- Жаҳон чемпионати 4 йилликнинг энг катта мусобақаси. Дунёдаги барча терма жамоалар ушбу мусобақада иштирок этиш учун катта ҳажмдаги иш олиб боришади.\nФутболда олдиндан натижани аниқ айтишнинг иложиси йўқ. Ўзбекистон терма жамоасини жаҳон чемпионатига олиб чиқиш учун тинмай меҳнат қилишга ваъда бераман. Қолганини эса вақт кўрсатади.


Бугундан чет эллик ўқитувчилар иштирокида видеодарслар эфирга узатилади - xabar.uz\nБугундан чет эллик ўқитувчилар иштирокида видеодарслар...\nБугундан чет эллик ўқитувчилар иштирокида видеодарслар эфирга узатилади\n17.05.2020 08:29 0 1498\nХалқ таълими вазирлиги Матбуот хизматининг маълум қилишича, ушбу вазирлик, Вазирлар Маҳкамаси ҳузуридаги Президент, ижод ва ихтисослаштирилган мактабларни ривожлантириш агентлиги ҳамда Ўзбекистон миллий телерадиокомпанияси чет эллик ўқитувчилар иштирокида видеодарслар тайёрлади. Видеодарслар 17 майдан эфирга узатилади.\nХабарингиз бор, 2019 йилда юртимизда илк маротаба Тошкент, Нукус, Хива, Наманганда тўртта Президент мактаби очилди. Ушбу мактабларда ёшларга дарс бериш учун мамлакатимизнинг энг илғор педагоглари қатори хориждан ҳам юқори малакали ўқитувчилар жалб қилинди.\nМазкур ўқитувчиларнинг бир гуруҳи Online-Maktab (Онлайн мактаб) лойиҳаси доирасида турли фанлардан видеодарслар тайёрлашда иштирок этди. Хусусан, Тошкентдаги Президент мактабининг беш нафар ўқитувчиси инглиз тили, информатика, математика (алгебра ва геометрия), биология ва бошқа фанлардан видеодарслар тайёрлади.\n6-11-синф ўқувчилари учун дарсдан ташқари машғулот сифатида 18 соатлик видеодарс тайёрланди. Барча дарслар инглиз тилида тасвирга олинди.\nАнмари Андерсон 6-8-синфлар учун информатика, Симжии Анвар 6-синфлар учун биология, Дасс Оскар 9-11-синфлар учун алгебра ва геометрия бўйича видеодарсларни тайёрлади. Маҳаллий инглиз тилида сўзлашувчи Эн Бейли IELTS имтиҳонларига тайёргарлик кўриш бўйича ўз тавсияларини берди.\nЧет эллик ўқитувчилар иштирокидаги видеодарслар 2020 йил 17 майдан бошлаб, якшанба кунлари Online-Maktab телеканалларида эфирга узатилади.\nТехнология 31/03, 17:58\nИрригация институтида онлайн ва видеодарслар ташкил қилинди